open-index/open-wikipedia-markdown huggingface dataset:
బెండి కొండ (క్షేత్రం)

నువ్వు కొండకు వ్యవహారిక నామం **బెండి కొండ**. పూర్వపు విశాఖ జిల్లా (ప్రస్తుతం శ్రీకాకుళం జిల్లా) టెక్కలి తాలూకా పాత టెక్కలి జమీన్ లో ఉంది. 
## నువ్వు కొండమహాత్మ్యం
ఒకప్పుడు ఈ కొండ ఇద్దరు వర్తకులకు చెందిన నువ్వుల రాశి. వారు తిలాధిపతి శనీశ్వరునికి తృప్తి కలిగించకపోవటం వలన ఆగ్రహం కలిగి వాళ్ళ నువ్వుల రాశిని పెద్ద కొండగా మార్చాడట. వారు పశ్చాత్తాపం చెంది మళ్ళీ స్వామిని ప్రార్ధిస్తే, మళ్ళీ నువ్వుల రాశిగా మార్చటానికి వీలు లేదని చెప్పి, వాళ్లకు ప్రీతి కలిగించటానికి  తాను ఆకొండపై నివాసం ఏర్పాటు చేసుకొని భక్తుల కోరికలు తీరుస్తూ ఉంటానని చెప్పి, శనీశ్వరుడు అంతర్ధానమయ్యాడు .
## రామయోగి
రామయోగి అనే ఒక సాధువు పెరుగు మాత్రమే తింటూ, మితభాషిగా ఉంటూ ఈ కొండపై తపస్సు చేసి, 40రోజులకు పైగా నిరాహారంగా ఉండి 4-3-1938 న ఈశ్వరనామ సంవత్సర శుక్లపక్ష విదియ గురువారం అపరాహ్ణంలో సిద్ధి పొందాడు . అప్పటినుంచి ఈకొండ  నువ్వుకొండ శ్రీ రామ క్షేత్రంగా, శ్రీరామయోగి క్షేత్రంగా ప్రసిద్ధి చెందింది. ఈ రామయోగిపై టెక్కలి ఆంగ్ల ఉన్నత పాఠశాల సహోపాధ్యాయుడు మండలీక సీతారామయ్య ‘’నువ్వు కొండ యోగి రామ శతకం ‘’రాశాడు.

## నువ్వు కొండ యోగి రామ శతకం
ఇందులో ప్రార్ధన, శతకానికి ప్రేరణ, సంక్షేపంగా నువ్వుకొండ చరిత్ర, నువ్వు కొండ క్షేత్ర పాలక శనీశ్వర అష్టకం, రామయోగి ద్వాదశ మంజరి స్తోత్రం, శతక మాహాత్మ్యం, శతక సంకల్పం, రామయోగి శతకం, టిప్పణి ఉన్నాయి.
## నేపథ్యం
గ్రంథకర్త  వియ్యంకుడు ఒక సారి టెక్కలి వచ్చి, పక్షవాతంతో బాధపడుతున్న కవిని చూసి పద్యాలతో రామయోగిని ప్రస్తుతిస్తే నయం అవుతుందని సలహా ఇవ్వగా, శతకరచనకు ఉపక్రమించాడు కవి. ఈ కవిగారే చాలా విపులంగా "నువ్వుకొండ మహాత్మ్యం" కూడా రాశానని చెప్పుకొన్నాడు.

## మచ్చుకు యోగి రామ శతకంలోని ఒక  పద్యం
రామయోగి ద్వాదశ మంజరి స్తోత్రంలో ఒకపద్యం –

శ్రీరామ భక్తుడై చెలగుచు నువ్వు కొండ 
:::రాల సందున డాగురామయోగి 
రాముడే కాని వేరేమి లేదని చాటు 
:::పూర్ణ వైరాగ్యుడౌ పుణ్యమూర్తి
పెరుగుమాత్రమె త్రాగి  పెను తపస్సును జేసి 
:::పరమాత్ము నెరిగిన పరమహంస 
పదునెనిమిది యగు వందలేబది తొమ్మి
:::దిశక మీశ్వర ఫాల్గుణ శుచి పక్ష

మందు విదియను   భ్రుగువాసరాపరాహ్ణ
మందు నలువదినాళ్ళనిశమున  
బ్రహ్మ పద మొ౦ది తిలరాశి పర్వతమున 
రాముడి వెలసెను జూడీరంజితంబుగ

## మూలాలు

## వెలుపలి లంకెలు

వర్గం:కొండ క్షేత్రాలు
వర్గం:కొండలు
గూగుల్ మీట్

గూగుల్ మీట్ (గతంలో హ్యాంగట్స్ మీట్ గా పిలవబడేది) అనేది గూగుల్ అభివృద్ధి చేసిన వీడియో-కమ్యూనికేషన్ సర్వీస్. ఇది గూగుల్ హ్యాంగవుట్స్ కు రీప్లేస్ మెంట్ గా రూపొందించిన రెండు యాప్ ల్లో ఒకటి, రెండోది గూగుల్ చాట్. గూగుల్ 2019 అక్టోబరులో గూగుల్ హ్యాంగవుట్ లను విరమించినది.ప్రారంభంలో వాణిజ్య సేవగా విడుదల చేయబడిన గూగుల్ మీట్  ఏప్రిల్ 2020 లో సాధారణ వినియోగదారులకు కూడాఉచితంగా ఉపయోగించుకొనేలా విడుదలైంది.వ్యాపార  విద్య వంటి అనేకమైన అవసరాల కోసం వినియోగదారులకు అందుబాటులో ఉన్న జిమెయిల్  లో రియల్ టైం క్యాప్షన్, లేఅవుట్ ఫీచర్లను ఉపయోగించగలరు.అక్టోబర్ 1, 2020 నుండి, ఉచిత సమావేశాలు 60 నిమిషాలకు పరిమితం చేయబడ్డాయి.

## చరిత్ర
ఫిబ్రవరి 2017 లో iOS అనువర్తనాన్ని విడుదల చేసిన తరువాత, గూగుల్ అధికారికంగా మీట్ ను 2017. మార్చిలో విడుదల చేసింది. ఈ సేవ 30 మంది పాల్గొనేవారి కోసం వీడియో కాన్ఫరెన్సింగ్ యాప్ గా ఆవిష్కరించబడింది, ఇది Hangouts యొక్క ఎంటర్ ప్రైజ్ ఫ్రెండ్లీ వెర్షన్ గా వర్ణించబడింది.

ఆనాటి G- సూట్ వినియోగదారుల యొక్క లక్షణాలు:

* జి సూట్ బేసిక్ యూజర్లు, 150 జి సూట్ బిజినెస్ యూజర్లు,, 250 జి సూట్ ఎంటర్ప్రైజ్ యూజర్లు సమావేశాలకు హాజరుకావచ్చు. 
* వెబ్ నుండి లేదా Android లేదా iOS అనువర్తనం ద్వారా సమావేశాలలో చేరగల సామర్థ్యం.
* డయల్-ఇన్ నంబర్ ఉపయోగించి సమావేశాలకు కాల్ చేసే సామర్థ్యం
* G సూట్ ఎంటర్ప్రైజ్ ఎడిషన్ వినియోగదారుల కోసం పాస్వర్డ్ రక్షిత డయల్-ఇన్ నంబర్లు
* ఒకే క్లిక్ సమావేశ కాల్‌ల కోసం Google క్యాలెండర్‌తో కలిసిపోయే సామర్థ్యం.
* పత్రాలు, స్ప్రెడ్‌షీట్‌లు లేదా ప్రదర్శనల కోసం స్క్రీన్ షేరింగ్ సౌకర్యం.
* అన్ని వినియోగదారుల మధ్య గుప్తీకరించిన కాల్స్ 

## సదుపాయాలు
ఇది ఒక వెబ్ యాప్, ఒక ఆండ్రాయిడ్ యాప్ , ఒక iOS యాప్ తో విడుదల చేయబడింది. గూగుల్ జి సూట్ కస్టమర్ల కోసం మీట్ యొక్క అధునాతన లక్షణాలను ఉచితంగా వాడుకునే అవకాశాన్ని కల్పిస్తోంది . వీడియో, ఆడియో, డేటాను ట్రాన్స్కోడింగ్ చేయడానికి యాజమాన్య ప్రోటోకాల్‌లను ఉపయోగిస్తుంది. మీట్, ఇతర వీడియో కాన్ఫరెన్సింగ్ పరికరాలు, సాఫ్ట్‌వేర్‌ల మధ్య కమ్యూనికేషన్లను ప్రారంభించడానికి గూగుల్ ప్రోటోకాల్, SIP / H.323 ప్రమాణాల-ఆధారిత సెషన్ ఇనిషియేషన్ ప్రోటోకాల్ మధ్య పరస్పర సామర్థ్యాన్ని అందించడానికి గూగుల్ పెక్సిప్‌తో భాగస్వామ్యం కలిగి ఉంది. గూగుల్ డొమైన్‌లలో ఉన్న వీక్షకులకు 100,000 మంది దాకా గూగుల్ మీట్ ద్వారా ప్రత్యక్ష ప్రసారం చేయగల సామర్థ్యం దానితో పాటు కొత్త ఫీచర్లను గూగుల్ మీట్ లో ప్రవేశపెట్టింది  కాల్ మాట్లాడేటప్పడు శబ్దాలను ఫిల్టర్ చేసి, నాయిస్ ను తగ్గించి, సౌండ్ క్వాలిటీని పెంచగల సరికొత్త ఫీచర్ ను ప్రవేశపెట్టింది బ్యాక్‌గ్రౌండ్‌ను బ్లర్ చేసుకోవచ్చు. లేదంటే తమకు నచ్చినట్టు మార్చుకోవచ్చు ,డిజిటల్ వైట్ బోర్డ్ ఒకేసారి 49 మంది షేర్ చేసిన వీడియోలు చూడవచ్చు . మామూలు  జిమెయిల్  ఖాతాల కోసం, 2021 మార్చి 31 వరకు మీట్ వీడియో కాన్ఫరెన్సింగ్ అనువర్తనం యొక్క ఉచిత వెర్షన్‌లో అపరిమిత కాల్‌లను (24 గంటల వరకు) అందించడాన్ని గూగుల్ ప్రకటించింది.దీని వలన Google మీట్ యూజర్లు మార్చి 2021 వరకు ఉచిత కాల్‌లను హోస్ట్ చేయవచ్చు.ఎడ్యుకేషన్ మోడరేటర్ల కోసం జి సూట్ ఎంటర్ప్రైజ్ లో మాత్రమే ప్రస్తుతం గూగుల్ మీట్‌లో హాజరు నివేదికలను అందుకోగలదు.దీని వలన ఎవరెవరు, ఎంతసేపు హాజరయ్యారనేది తెలుసుకోవడం నిర్వాహకులకు తెలుసుకోగలరు

## మూలాలు

వర్గం:ఆండ్రాయిడ్ సాఫ్ట్‌వేర్లు
ప్రపంచ మానసిక ఆరోగ్య దినోత్సవం

**ప్రపంచ మానసిక ఆరోగ్య దినోత్సవం, ** ప్రతి సంవత్సరం అక్టోబరు 10న ప్రపంచవ్యాప్తంగా నిర్వహించబడుతోంది. మానసిక ఆరోగ్యంపై అవగాహన కలిగించేందుకు ఈ దినోత్సవం జరుపుకుంటారు. 150కిపైగా దేశాలకు చెందిన సభ్యులున్న ప్రపంచ మానసిక ఆరోగ్య సంస్థ ఆధ్వర్యంలో దీనిని మొదటిసారిగా 1992లో జరుపుకున్నారు. మానసిక అనారోగ్యం ప్రపంచవ్యాప్తంగా ప్రజల జీవితాలపై చూపించే ప్రభావాలను దృష్టికి తీసుకురావడానికి వేలాదిమంది స్వచ్ఛంద కార్యకర్తలు ఈ వార్షిక అవగాహన కార్యక్రమాన్ని జరుపుకుంటారు.

[thumb|[జర్మనీలోని మ్యూనిచ్‌లో జరిగిన ప్రపంచ మానసిక ఆరోగ్య దినోత్సవం (2015) ]]

## చరిత్ర
1992, అక్టోబరు 10న డిప్యూటీ సెక్రటరీ జనరల్ రిచర్డ్ హంటర్ సహకారంతో తొలిసారిగా ఈ ప్రపంచ మానసిక ఆరోగ్య దినోత్సవం జరుపబడింది. 1994వ సంవత్సరం వరకు మానసిక ఆరోగ్యాన్ని ప్రోత్సహించడం, ఈ విషయంపై ప్రజలకు అవగాహన కల్పించడం మినహా ఈ రోజుకు ప్రత్యేకత ఏమిలేదు.

అప్పటి మానసిక కార్యదర్శి యూజీన్ బ్రాడీ సూచన మేరకు 1994లో తొలిసారిగా "ప్రపంచవ్యాప్తంగా మానసిక ఆరోగ్య సేవల నాణ్యతను మెరుగుపరచడం" అనే నేపథ్యంతో ఈ ప్రపంచ మానసిక ఆరోగ్య దినోత్సవాన్ని జరుపుకున్నారు.

ప్రపంచ దేశాల ఆరోగ్య మంత్రిత్వ శాఖలు, పౌర సమాజ సంస్థలతో ఉన్న సంబంధాలను ఉపయోగించి మానసిక ఆరోగ్య సమస్యలపై అవగాహన పెంచడంకోసం ప్రపంచ ఆరోగ్య సంస్థ ద్వారా ఈ ప్రపంచ మానసిక ఆరోగ్య దినోత్సవ నిర్వాహణకు సహకారం లభిస్తోంది. సాంకేతిక, ప్రచార సామగ్రిని అభివృద్ధి చేయడానికి కూడా ప్రపంచ ఆరోగ్య సంస్థ మద్దతు ఇస్తోంది.

## నేపథ్యాలు

## ఇవికూడా చూడండి
* ప్రపంచ ఆరోగ్య దినోత్సవం

## మూలాలు

## ఇతర లంకెలు
* ప్రపంచ మానసిక ఆరోగ్య సమాఖ్య
* ప్రపంచ మానసిక ఆరోగ్య దినోత్సవం (ప్రపంచ ఆరోగ్య సంస్థ) 
* ప్రపంచ మానసిక ఆరోగ్య దినోత్సవం
* ప్రపంచ మానసిక ఆరోగ్య దినోత్సవం 2020 

వర్గం:1992 స్థాపితాలు
వర్గం:మానసిక శాస్త్రము
వర్గం:అంతర్జాతీయ దినములు
విశాఖపట్టణం మెట్రోపాలిటన్ ప్రాంతం

**విశాఖపట్నం మెట్రోపాలిటన్ ప్రాంతం** ఆంధ్రప్రదేశ్ రాష్ట్రంలోని విశాఖపట్నం నగర పరిధిలో ఉన్న మెట్రోపాలిటన్ ప్రాంతం. ఈ ప్రాంతం విశాఖపట్నం, విజయనగరం జిల్లాల్లో విస్తరించి ఉంది. ఇది 4,873 చదరపు కిలోమీటర్ల (1,881, చదరపు మైళ్ళు) వైశాల్యాన్ని కలిగివుంది. ఈ ప్రాంతాన్ని విశాఖ మహాప్రాంత అభివృద్ధి సంస్థ పర్యవేక్షిస్తోంది. ఈ సంస్థ పట్టణ ప్రణాళిక, అభివృద్ధి, రవాణా, గృహాల బాధ్యత నిర్వర్తించే అంధ్రప్రదేశ్ రాష్ట్ర ప్రభుత్వ సంస్థ. 2011 భారత జనాభా లెక్కల ప్రకారం ఈ ప్రాంతంలో 50.18 లక్షల జనాభా ఉంది.

## చరిత్ర
బంగాళా ఖాతం ఒడ్డున ఉన్న విశాఖపట్టణం నగరంలో భారతదేశపు నాలుగో పెద్ద ఓడరేవు, దేశంలోనే అతి పురాతన నౌకా నిర్మాణ కేంద్రం ఉన్నాయి. శివ పార్వతుల కుమారుడు, శుక్ర గ్రహాధినేత, యుద్ధాల దేవుడు, ధైర్య సాహసాలకు మారు పేరూ అయిన, విశాఖ పేరిట నగరానికి ఈ పేరు వచ్చిందని ప్రతీతి.

7 వ శతాబ్దంలో కళింగులు, 8 వ శతాబ్దంలో చాళుక్యులు, తరువాతి కాలంలో రాజమండ్రి రెడ్డి రాజులు, చోళులు, గోల్కొండకు చెందిన కుతుబ్‌ షాహీలు, మొగలులు, హైదరాబాదు నవాబులు వంటి వివిధ వంశాల రాజులు ఈ ప్రాంతాన్ని పరిపాలించారు. 1700 సంవత్సరం నాటికి బ్రిటీష్ ఈస్టిండియా కంపెనీ వారు దక్షిణ భారతదేశంలో నెలకొల్పిన అతికొద్ది వర్తకస్థానాల్లో విశాఖపట్టణం ఒకటిగా ఉండేది.

బంగాళాఖాతాన్ని ఆనుకొని సముద్రపు ఒడ్డున ఈ విశాఖపట్నం ఉంది. ఉత్తరాన ఒడిషా రాష్ట్రం, విజయనగరం జిల్లా, దక్షిణాన తూర్పుగోదావరి జిల్లా,  తూర్పున బంగాళాఖాతం, పశ్చిమాన తూర్పు కనుమలు వంటివి విశాఖపట్నానికి ఎల్లలుగా ఉన్నాయి. ఈ నగర అక్షాంశ రేఖాంశాలు; 17.6883° ఉత్తర అక్షాంశం, 83.2186° తూర్పు రేఖాంశం. ఈ నగరం మైదాన ప్రాంతం, తీరప్రాంతాలతో ఉంది.

## అధికార పరిధి
విశాఖపట్నం మహాప్రాంత అభివృద్ధి సంస్థ అధికార పరిధిలోని *విశాఖపట్నం మెట్రోపాలిటన్ ప్రాంతం*, విశాఖపట్నం నగరాన్ని, విజయనగరం, విశాఖపట్నం జిల్లాలను కలిగి ఉంది. ఇందులో 2 నగరపాలక సంస్థలు, 1 పురపాలక సంఘం, 1 నగర పంచాయితీ, 38 మండలాలు ఉన్నాయి.

**విశాఖపట్నం మెట్రోపాలిటన్ ప్రాంతంలోని పట్టణ ప్రాంతాల జాబితా:**

**విశాఖపట్నం మెట్రోపాలిటన్ ప్రాంతంలోని మండలాల జాబితా:**

## ఇవికూడా చూడండి
* అమరావతి మెట్రోపాలిటన్ ప్రాంతం
* హైదరాబాదు మెట్రోపాలిటన్ ప్రాంతం
* భారతదేశంలోని మెట్రోపాలిటన్ ప్రాంతాల జాబితా

## మూలాలు

వర్గం:భారతదేశం లోని ప్రాంతాలు
వర్గం:విశాఖపట్నం జిల్లా
తిరువాట్టార్

**తిరువట్టారు: 38 కి. మీ.  శ్రీ ఆది కేశవ పెరుమాళ్ ఆది ధర్మ స్థలం, దక్షిణ వైకుంఠమ్, పరశురామ క్షేత్రము. ** 

ఇచ్చట పెరుమాళ్ పశ్చిమ ముగము గాని ఆలయ ప్రవేశము తూర్పు ముగము. స్వామి విగ్రహము చాలా పెద్దది అందువలన ఈ పెరుమాళ్ ని కూడా మూడు ద్వారబందముల ద్వారా దర్శనం. ఇక్కడ శివ లింగం  పెరుమాళ్ తిరువాడికి సమీపములో ఉన్నది. అనంతపద్మనాధుడు పెరుమాళ్ తిరుముగం సమీపము లో ఉన్నది. పద్మనాభుడు నాభి లోంచి ఉద్భవించిన బ్రహ్మ ఈ తిరువట్టార్ పెరుమాళ్ కి లేడు.  నాభి స్థానములో నిలువెత్తు శ్రీదేవి భూదేవి విగ్రహములు దర్శనమిస్తాయి. అనంత పద్మనాభుడు వీరికి తమ్ముడు అని ఇక్కడి వారి అభిప్రాయము. సన్నిధి కూడా తిరువనంతపురములో లాగే ఉంటుంది. గర్భాలయమునకు  ముందు ఉండే మండపమునకు ఉదయ మార్తాండ మండపము అని పేరు. ఈ మండపములో వేణుగోపాలుడు, చతుర్ముఖుడు, నమ్మాళ్వార్ ఆరు అడుగుల విగ్రహములు దర్శనము.  ఇక్కడ సూర్యాస్తమయమున సూర్యుని కిరాణాలు స్వామి తిరుముగం ను తాకును. చంద్రోదయం తో చంద్రుడు స్వామి దర్శనం చేసుకొనును.  

స్థలపురాణం: ఒకప్పుడు బ్రహ్మ ఈ ప్రాంతములో యజ్ఞము తలపెట్టారు. ఈ విషయము సరస్వతి దేవికి చెప్పలేదు. దానితో ఆమెకు కోపము వచ్చింది. ఋత్వికులు మంత్రాలు ఉచ్చరిస్తుండగా స్వరస్వతి దేవి వారి మంత్రోచ్ఛారణ లో తప్పిదములు వచ్చినట్ట్లు చేయగ, యజ్ఞం  నుండి యజ్ఞ పురుషుని బదులు  కేసు, కేసి అనే రాక్షషులు పుట్టారు. వీరు లోకాలను పీడించ సాగారు. యజ్ఞ గుండము నుండి పుట్టినందువల్ల వారిని ఎవ్వరూ సంహరించలేకపోయినారు. విధాత శ్రీమన్నారాయణుని ప్రార్ధించాడు. పెరుమాళ్ ఇక్కడ కేసు అనే బ్రహ్మరాక్షసుడినితో ఏడు దినములు యుద్ధము చేసెను. కేశు వధించబడలేదు. శ్రీమన్నారాయణునికి కోపము వచ్చి కేశును మహేంద్రగిరి నుండి విసిరి వేసి వాని గుండెలు పగిలేలా పాంచజన్యమును పూరించాడు. వాడు ఆ ధ్వనికి వెంటనే లేవలేకపోయాడు. ఇది ఆదిశేషుడు గమనించి వానిని తన శరీరముతో చుట్టివేసేను. శ్రీమన్నారాయణుడు ఆదిశేషునిపై శయనించేను.   కేసు చెల్లెలు కేసి ఇది గమనించి తన స్నేహితురాలితో కలసి నదులుగా మారి పెను ప్రళయముగా వచ్చి ముంపునకు గురి చేయును. అప్పుడు పెరుమాళ్ భూదేవిని తన స్థలమును పైకి లేపమని ఆదేశించేను. పెరుమాళ్ కోపగించి కెశిని నది గానే ఇచ్చట ఉండమని శపించేను. అందువలన ఈ రెండు నదులు కోవిల చుట్టూ పెరుమాళ్ ని మ్రొక్కుతూ వెళ్తున్నట్టు వెళ్ళును. గాని పెరుమాళ్ ని నీట ముంచ లేక పోయినవి   కానీ అది కేసు శారీరమును నీరు తాకడము వలన రాక్షసుడు మోక్షము పొందెను అందుకే ఈ పెరుమాళ్ ని ఆది కేశవ పెరుమాళ్ అని పేరు. ఈ స్వామి తిరువనంతపుర రాజులకు ఇష్ట దైవము. పూర్వము వీరు 1200 కేజీల ప్రసాదము నైవేధ్యముగా ప్రతి నిత్యము పెరుమాళ్ కి సమర్పించేవారుట కానీ ఇప్పుడు ఆ వైభోఘము మనకి కనిపించదు. తైల దీపాల వెలుగులో స్వామి అద్భుతముగా దర్శిస్తారు.  

తీర్థవారి, పుష్పాంజలి  ఉత్సవములు  వైభవము గా ఇక్కడ జరుగును. 

మూలవర్ : ఆదికేశవ పెరుమాళ్ కీడాంత తిరుక్కోలామ్, (భుజంగ శయన సేవ) తిరుముగం: పశ్చిమము, 

తాయార్; మరకతవల్లి నాచ్చియార్ (పద్మిని)

పుష్కరణి: కదల్వాయి తీర్థం, వాట్టారు తీర్థం, రామ తీర్థం

విమానం: అష్టాంగ, అష్టాక్షర విమానం

ఆళ్వార్ మంగళాశాసనం: నమ్మాళ్వార్ : 3722-32 (11) )తి. మొ. 10-6-1, 3.  నాలాయిర దివ్య ప్రభందం  పాశురముల పట్టిక ప్రకారం
అమ్ముగూడ

**అమ్ముగూడ,** భారతదేశం,తెలంగాణ రాష్ట్రం, మేడ్చల్ మల్కాజిగిరి జిల్లా, మల్కాజ్‌గిరి మండలానికి చెందిన ఒక ఆదాయం సమకూర్చే గ్రామం, అంతేగాదు సికింద్రాబాద్ కంటోన్మెంట్ బోర్డులో ఇది 8వ వార్డుగా ఉన్న ఒక ప్రాంతం.సికింద్రాబాదు నగరంలో ఇది విస్తరించిన పెద్దపట్టణం.ఇది మల్కాజ్‌గిరి లోక్‌సభ నియోజకవర్గం పరిధిలోని మల్కాజ్‌గిరి శాసనసభ నియోజకవర్గం పరిధికి చెందిన ప్రాంతం.

ఇది రాష్ట్రంలోని మేడ్చల్ జిల్లాలోని మల్కాజ్‌గిరి మండలంలో ఈశాన్య భాగంలో ఉంది.జిల్లాలు,మండలాల సంస్కరించక ముందు ఇది రంగారెడ్డి జిల్లా, మల్కాజ్‌గిరి మండలం పరిధిలో భాగంగా ఉంది. 2016లో జిల్లాలు,మండలాల పునర్య్వస్థీకరణలో భాగంగా ఈ గ్రామం మల్కాజ్‌గిరి మండలంతోపాటు కొత్తగా ఏర్పడిన మేడ్చల్ మల్కాజిగిరి జిల్లా పరిధిలో చేరింది.ఇది హైదరాబాదు మహానగరపాలక సంస్థ,హైదరాబాదు మెట్రోపాలిటన్ ప్రాంతంలో ఒక భాగం.

## రవాణా
అమ్ముగూడ అన్ని రైలు, రోడ్లతో బాగా అనుసంధానించబడి ఉంది.

* అమ్ముగూడ రైల్వే స్టేషన్ సికింద్రాబాద్ జెఎన్ - బొల్లరాం స్టేషన్ రూట్ మధ్య ఉంది

## మూలాలు

## వెలుపలి లంకెలు

వర్గం:తెలంగాణ
మెట్రోపాలిటన్ ప్రాంతం

**మెట్రోపాలిటన్ ప్రాంతం,** జనసాంద్రత కలిగిన పట్టణంలో మౌలిక సదుపాయాల కల్పనకు, గృహనిర్మాణ అవసరాలకు సంబంధించిన పరిపాలనా విభాగ ప్రాంతం. తక్కువ జనాభా కలిగిన పరిసర ప్రాంతాలను కలిపి మెట్రోపాలిటన్ ప్రాంతంగా ఏర్పాటుచేయబడుతుంది.

మహానగర ప్రాంతం, పురపాలక సంఘాలు: పరిసర ప్రాంతాలు, టౌన్ షిప్, స్వయం పాలిత ప్రాంతాలు, నగరాలు, పట్టణాలు, శివారు ప్రాంతాలు, జిల్లాలు, రాష్ట్రాల, దేశాల సామాజిక, ఆర్థిక, రాజకీయ సంస్థలు మారినప్పుడు, మెట్రోపాలిటన్ ప్రాంతాలు కీలకమైన ఆర్థిక, రాజకీయ ప్రాంతాలుగా మారాయి. నగరాలు, పట్టణాలు, పట్టణ ఆర్థిక కేంద్రంగా సామాజిక, ఆర్థికంగా ముడిపడి ఉన్న గ్రామీణ ప్రాంతాలు మొదలైనవి మెట్రోపాలిటన్ ప్రాంత పరిధిలో ఉంటాయి.

## నిర్వచనం
వివిధ జోన్లతో కూడిన పట్టణ సముదాయాన్ని (కొత్తగా నిర్మించిన ప్రాంతం)ను మెట్రోపాలిటన్ ప్రాంతం అంటారు. మెట్రోపాలిటన్ ప్రాంతం ఉపాధి లేదా ఇతర వాణిజ్య అవసరాలకు కేంద్రంగా ఉంటుంది. ఇందులో సమీప మండలాలు, పట్టణ ప్రాంతాలు ఉంటాయి. ఇది స్థానికసంస్థల వరకు కూడా విస్తరించవచ్చు. అలాగే మెట్రోపాలిటన్ ప్రాంతంలోని ప్రధాన నగరానికి ఆనుకొని ఉన్న చిన్న పురపాలక సంఘాలను మునిసిపాలిటీ ఉపగ్రహ నగరాలు లేదా ఉపగ్రహ పట్టణాలు అని అంటారు.

మెట్రోపాలిటన్ ప్రాంతాల పరిమితులు, అధికారిక, అనధికారిక కార్యకలాపాలు స్థిరంగా ఉండవు. కొన్నిసార్లు పట్టణ ప్రాంతానికి భిన్నంగా కూడా ఉండవచ్చు. "మెట్రోపాలిటన్" అనే పదం పురపాలక సంఘాన్ని కూడా సూచిస్తుంది. ప్రధాన నగరం, దాని శివారు ప్రాంతాల మధ్య కొన్ని పరస్పర సేవలు ఉంటాయి. వీటిలో మెట్రోపాలిటన్ ప్రాంతం మొత్తం ఉండవచ్చు లేదా ఉండకపోవచ్చు. అంతేకాకుండా ఒక మెట్రో ప్రాంతానికి ఇచ్చిన జనాభా గణాంకాలు మిలియన్ల తేడాతో ఉండవచ్చు.

1950 నుండి మెట్రోపాలిటన్ ప్రాంతాల ప్రాథమిక నేపథ్యంలో గణనీయమైన మార్పు రాలేదు, అయినప్పటికీ భౌగోళిక విస్తరణలో గణనీయమైన మార్పులు సంభవించాయి, మరికొన్ని ప్రతిపాదించబడ్డాయి. "మెట్రోపాలిటన్ గణాంక ప్రాంతం", "మెట్రో సర్వీస్ ప్రాంతం", "మెట్రో ప్రాంతం" అనే పదం ఒక నగరాన్ని మాత్రమే కాకుండా, చుట్టుపక్కల ఉన్న సబర్బన్, ఎక్స్‌బర్బన్, కొన్నిసార్లు గ్రామీణ ప్రాంతాలు మొదలైనవన్నింటికి వర్తిస్తుంది.

## భారతదేశం
భారతదేశం: 2 మిలియన్ల కంటే ఎక్కువ జనాభా ఉన్న నగరాన్ని ఒక మెట్రోపాలిటన్ నగరంగా గుర్తించారు.

## ఆస్ట్రేలియా
ఆస్ట్రేలియన్ బ్యూరో ఆఫ్ స్టాటిస్టిక్స్ నిర్వచణ ప్రకారం మహానగర గణాంక ప్రాంతం ఏడు రాష్ట్ర రాజధానులు, ఆస్ట్రేలియన్ క్యాపిటల్ టెరిటరీ పరిధిలో ఉన్నాయి.

## కెనడా
కెనడా లెక్కల ప్రకారం ఒక ప్రధాన పట్టణ కేంద్రంలో ఒకటి లేదా అంతకంటే ఎక్కువ పురపాలక సంఘాలతో కూడిన ప్రాంతాన్ని మెట్రోపాలిటన్ ప్రాంతంగా నిర్వచించారు. మెట్రోపాలిటన్ ప్రాంతాన్ని ఏర్పాటు చేయడానికి ఆ ప్రాంతంలో కనీసం 100,000 జనాభా ఉండాలి, పట్టణ కేంద్రంలో కనీసం సగం జనాభా ఉండాలి.

## టర్కీ
మెట్రోపాలిటన్ అనే పదం టర్కీలోని ఇస్తాంబుల్ వంటి ఒక ప్రధాన నగరాన్ని సూచిస్తుంది. ఇది ఆర్థికంగా, సామాజికంగా ఇతరులపై ఆధిపత్యం వహించే నగరం. పాలక ప్రయోజనాల కోసం టర్కీలో అధికారికంగా 30 "రాష్ట్రీయ మెట్రోపాలిటన్ ప్రాంతాలు" ఉన్నాయి.

## ఇవికూడా చూడండి
* జాతీయ మెట్రోపాలిటన్ ప్రాంతం
* అమరావతి మెట్రోపాలిటన్ ప్రాంతం
* విశాఖపట్టణం మెట్రోపాలిటన్ ప్రాంతం
* హైదరాబాదు మెట్రోపాలిటన్ ప్రాంతం
* భారతదేశంలోని మెట్రోపాలిటన్ ప్రాంతాల జాబితా

## మూలాలు

వర్గం:నగరాలు
వర్గం:మెట్రోపాలిటన్ ప్రాంతాలు
వర్గం:రాజధానులు
ప్యార్ మే పడిపోయానే

**ప్యార్ మే పడిపోయానే** 2014, మే 10న విడుదలైన తెలుగు రొమాంటిక్ కామెడీ చలనచిత్రం. శ్రీ సత్య సాయి ఆర్ట్స్ పతాకంపై కె. కె. రాధామోహన్ నిర్మాణ సారథ్యంలో రవి చావలి దర్శకత్వం వహించిన ఈ చిత్రంలో ఆది, శాన్వీ శ్రీవాస్తవ ప్రధాన పాత్రల్లో నటించగా, అనూప్ రూబెన్స్ సంగీతం అందించాడు. ఇదే పేరుతో హిందీలోకి అనువాదం చేయబడింది.

## కథా సారాంశం
చంద్ర/చిన్నా (ఆది), యుక్తా (షాన్వి) చిన్నప్నటినుండి స్నేహితులు. చిన్నా కుటుంబం ఇంటినుండి బయటికి వెళ్లిపోవడంతో చిన్నా, యుక్తాల మధ్యవున్న బంధం దూరమవుతుంది. యుక్తాకు ఎంతో విలువైనదాన్ని చిన్నా దొంగిలించడంతో ఆమె అతన్ని ద్వేషిస్తుంటుంది.

కొన్ని సంవత్సరాల తరువాత, చిన్నా గాయకుడిగా మారి, గొప్పపేరు సంపాదిస్తాడు. తన కళాశాలలో యుక్తాను చూసిన చిన్నా, ఆమె తన చిన్ననాటి స్నేహితురాలు అని తెలుసుకోకుండా ఆమె వెంట పడుతుంటాడు. యుక్తా కూడా గాయకురాలిగా మారడంతో, వాళ్ళద్దరి మధ్య స్నేహం ఏర్పడుతుంది.

చిన్న తన క్రేజీ బ్యాండ్ సంస్థలో యుక్తాను గాయకురాలిగా చేర్చుకుంటాడు. ఇద్దరూ కలిసి కొన్ని పాటలు రూపొందించగా, ఆడియో కంపెనీ వారికి అవి నచ్చుతాయి. అలా ఇద్దరి మధ్య ప్రేమ పుడుతుంది. ఇంతలో యుక్తా తన చిన్ననాటి స్నేహితురాలు అని చిన్నాకు తెలుస్తుంది.

చిన్నప్పుడు జరిగిన సంఘటనను యుక్తా ఇంకా మరిచిపోలేదని గ్రహించిన చిన్నా, చిన్ననాటి సంఘటన గురించి యుక్తాను మరచిపోయేలా చేయడానికి అనేక విధాలుగా ప్రయత్నిస్తాడు. కానీ, అవేవి ఫలించవు. ఆ తరువాత ఏం జరిగిందనేది మిగతా కథ.

## నటవర్గం

* ఆది (చిన్నా)
* శాన్వీ శ్రీవాస్తవ (యుక్త)
* వెన్నెల కిషోర్
* తాగుబోతు రమేష్
* పృథ్వీరాజ్
* వై. కాశివిశ్వనాథ్
* సప్తగిరి (హుస్సేన్ వర్మ)
* దువ్వాసి మోహన్
* మధునందన్

## సాంకేతికవర్గం
* రచన, దర్శకత్వం: రవి చావాలి
* నిర్మాత: కె.కె. రాధమోహన్
* సంగీతం: అనూప్ రూబెన్స్
* సినిమాటోగ్రఫీ: టి. సురేంద్ర రెడ్డి
* కూర్పు: కృష్ణారెడ్డి
* నిర్మాణ సంస్థ: శ్రీ సత్య సాయి ఆర్ట్స్

## పాటలు

ఈ చిత్రంలోని ఎనిమిది పాటలను అనూప్ రూబెన్స్ స్వరపరచగా, అన్ని పాటలు భాస్కరభట్ల రవికుమార్ రాశాడు. ఆదిత్యా మ్యూజిక్ ద్వారా ఈ చిత్ర పాటలు విడుదలయ్యాయి. 2014, ఏప్రిల్ 14న హైదరాబాదులోని రాక్ హైట్స్ లో పాటల విడుదల కార్యక్రమం జరిగింది. సినీ నటుడు మంచు మనోజ్ కుమార్ పాటల సిడిలను విడుదల చేశాడు. సినీ నటులు నాని, నవదీప్, ఆదిత్ అరుణ్, వరుణ్ సందేశ్, సందీప్ కిషన్, ప్రిన్స్, సినీ నటీమణులు రకుల్ ప్రీత్ సింగ్, షాన్వి, సినీ దర్శకులు భీమనేని శ్రీనివాసరావు, నటులు సాయి కుమార్, అతని భార్య మెదలైనవారు ఈ పాటల విడుదల కార్యక్రమానికి హాజరయ్యారు.

## స్పందన
ఈ చిత్రం విమర్శకుల నుండి ప్రతికూల సమీక్షలను అందుకుంది.

## మూలాలు

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
కాళిచరణ్ (2013 సినిమా)

***కాళిచరణ్*** 2013, నవంబరు 8న విడుదలైన రాజకీయ నేపథ్య తెలుగు చలనచిత్రం. శ్రీ కరుణాలయం పతాకంలో శ్రీ ప్రవీణ్ దర్శకత్వం వహించిన ఈ చిత్రంలో చైతన్య కృష్ణ, చాందిని తమిలరసన్, నాగినీడు, రావు రమేష్, పంకజ్ కేసరి ప్రధాన పాత్రల్లో నటించగా, నందన్ రాజ్ సంగీతం అందించాడు. చాందిని తమిళరసన్, పంకజ్ కేసరిలకు ఇది తొలి తెలుగు చిత్రం. ఈ చిత్రాన్ని *పోర్ కుతిరై* పేరుతో తమిళంలోకి అనువాదం చేశారు. దానికోసం కొన్ని సన్నివేశాలను అక్కడి స్థానిక నటులతో రీషూట్ చేశారు.

## నటవర్గం
* చైతన్య కృష్ణ (కాళిచరణ్)
* చాందిని తమిలరసన్ (తీర్థ)
* పంకజ్ కేసరి (పశుపతి)
* కవిత శ్రీనివాసన్
* నాగినీడు (కాళిచరణ్ తండ్రి)
* రావు రమేశ్

## సాంకేతికవర్గం
* నిర్మాణం, దర్శకత్వం: శ్రీ ప్రవీణ్
* మాటలు: ఖాజా పాషా, శివ, శ్రీ ప్రవీణ్
* సంగీతం: నందన్ రాజ్
* సినిమాటోగ్రఫీ: విశ్వ దేవబత్తుల, సతీష్ ముత్తుయల
* కూర్పు: ప్రవీణ్ పూడి
* నిర్మాణ సంస్థ: శ్రీ కరుణాలయం
* పంపిణీదారు: బేబీ మనస్విని

## నిర్మాణం
రామ్ గోపాల్ వర్మ శిష్యుడు శ్రీ ప్రవీణ్ ఈ చిత్రానికి దర్శకత్వం వహించాడు. ప్రవీణ్ ఇంతకుముందు 2010లో *[[గాయం-2|గాయం 2]] సినిమా తీశాడు.* ఈ చిత్రంలో చైతన్య కృష్ణ, తమిళ నటి చాందిని తమిలరసన్ ముఖ్య పాత్రల్లో నటించగా, భోజ్‌పురి నటుడు పంకజ్ కేసరి ప్రతినాయకుడి పాత్రలో నటించాడు. 1980లలో జరిగిన సంఘటనలు, ఎమ్మెల్యే ఎర్రా సత్యం జీవితం ఆధారంగా ఈ చిత్రం రూపొందించబడింది.  హైదరాబాదులో జరిగిన ఈ చిత్ర ప్రారంభోత్సవ కార్యక్రమంలో మంచు లక్ష్మి, అల్లు అరవింద్, తమ్మారెడ్డి భరద్వాజ, సందీప్ కిషన్ తదితరులు హాజరయ్యారు.

## పాటలు
ఈ చిత్రంలోని పాటలను నందన్ రాజ్ స్వరపరిచాడు. పాటలను వనమాలి, సదా చంద్ర రాశారు.

## స్పందన
టైమ్స్ ఆఫ్ ఇండియా పత్రిక ఈ చిత్రానికి 2/5 రేటింగ్ ఇచ్చింది. "ఈ చిత్రంలో కొన్నిచోట్ల ఉత్కంఠ కలిగించడానికి దర్శకుడు చేసిన ప్రయత్నం వృధా అయింది" అని పేర్కొంది. "కథలో కొత్తదనం ఉన్నాకాని కథనం  నిరుత్సాహపరిచింది" అని ది హిందూ  పత్రిక రాసింది. 

## పురస్కారాలు
# నంది పురస్కారం: 2013 నంది పురస్కారాలులో: ఉత్తమ ఎడిటర్ (ప్రవీణ్ పూడి), ఉత్తమ ఫైట్ మాస్టర్ (వెంకట్ నాగ్), ప్రత్యేక బహుమతి (చైతన్య కృష్ణ) విభాగాల్లో అవార్డులు వచ్చాయి.

## మూలాలు

వర్గం:2013 తెలుగు సినిమాలు
భాను అథియా

**భాను అథాయ** (28 ఏప్రిల్ 1929 – 15 అక్టోబర్ 2020) ఆమె వయసు 91. ఆమె పూర్తి పేరు భానుమతి అన్నాసాహెబ్ రాజోపాధ్యాయ ఈమె ఒక భారతీయ దుస్తుల రూపకర్త. ఆమె 100 చిత్రాలకు పైగా పనిచేసింది, భారతీయ చిత్ర నిర్మాతలైన గురు దత్, యష్ చోప్రా, బి.ఆర్.చోప్రా, రాజ్ కపూర్, విజయ్ ఆనంద్, రాజ్ ఖోస్లా,  అశుతోష్ గోవారికర్;  అంతర్జాతీయ దర్శకులు అయిన కాన్రాడ్ రూక్స్  ఇంకా  రిచర్డ్ అటెన్ బరో చిత్రాలలో పనిచేసినది.1983లో తెరకెక్కిన ‘గాంధీ’ సినిమాకు ఆమె కాస్ట్యూమ్ డిజైనర్‌గా చేశారు. ఆ సినిమాకుగానూ భాను అథియా ఆస్కార్ అవార్డు అందుకున్నారు. భారతదేశానికి తొలి ఆస్కార్ అందించిన వ్యక్తి భాను అథియా. 

## జీవిత చరిత్ర
అథాయ మహారాష్ట్రలోని కొల్హాపూర్ లో జన్మించారు. అన్నాసాహెబ్, శాంతాబాయి రాజోపధేయ దంపతులకు జన్మించిన ఏడుగురు సంతానంలో ఈమె మూడవది. ఆతయ్య తండ్రి అన్నసాహెబ్ చిత్రకారుడి గా పనిచేశాడు.  భాను అథాయ తొమ్మిదేళ్ల వయసులో ఉన్నప్పుడు తన తండ్రి  మరణించాడు. 2012 లో  మెదడులో ఓ కణతి ఏర్పడింది. గత మూడేళ్లుగా మంచానికే పరిమితమయ్యారు.15 అక్టోబర్ 2020 న మరణించారు.

జీవన ప్రగతి

'ఈవ్ స్ వీక్లీ' సహా బొంబాయిలోని వివిధ మహిళా పత్రికలకు ఫ్రీలాన్స్ ఫ్యాషన్ ఇలస్ట్రేటర్ గా తన కెరీర్ ను ప్రారంభించింది. 

దాని ఎడిటర్ ఒక బొటిక్ ను తెరిచినప్పుడు, ఆమె వస్త్రాలను డిజైన్ చేయడానికి ప్రయత్నించమని అథాయాను అడిగింది, అందువల్ల ఆమె దుస్తులరూపకల్పనలో తన అభిరుచిని, నైపుణ్యాన్ని   కనుగొన్నది. డిజైనర్ గా ఆమె సాధించిన విజయం అనతికాలంలోనే ఆమె కెరీర్ పథాలను మార్చడానికి దారితీసింది.సి.ఐ.డి.(1956) తో ప్రారంభించి గురు దత్ చిత్రాలకు దుస్తులను డిజైన్ చేయడం ద్వారా ఆమె వృత్తి జీవితం ప్రారంభమైంది. దాని తరువాత ఇతర గురు దత్ చిత్రాలతో పాటు ప్యాసా (1957), చౌధువిన్ కా చంద్ (1960), సాహిబ్ బీబీ ఔర్ గులాం (1962) ,  ‘గైడ్’, ‘గంగా జమున’, ‘అమ్రపాలి’, ‘వక్త్’, ‘తీస్రీ మన్జిల్’, ‘మేరా నామ్ జోకర్’, ‘చాందిని’, ‘లెకిన్’, ‘లగాన్‌’ సహా 100పైగా చిత్రాలలలో  దుస్తుల రూపకర్త గా  పని చేసినది , తన 50 ఏళ్ల కెరీర్ లో ఎన్నో అవార్డులు అందుకుంది. ఆమె ప్రపంచ వ్యాప్తంగా విశేషమైన విజయం సాధించిన `గాంధీ` చిత్రానికిగానూ ఆమె ఉత్తమ కాస్ట్యూమ్‌ డిజైనర్‌గా  1982లో (జాన్ మోల్లోతో భాగస్వామ్యం) అకాడమీ అవార్డు గెలుచుకుంది. ఆస్కార్  అకాడమీ అవార్డు పొందిన తొలి భారతీయురాలుగా  ప్రసిద్ది చెందినది. అంతే కాక 1991 , 2002 సంవత్సరాలలో రెండు జాతీయ చలనచిత్ర పురస్కారాలను కూడా ఆమె గెలుచుకుంది.

## మూలాలు

వర్గం:1929 జననాలు
వర్గం:భారత మహిళా ఫ్యాషన్ డిజైనర్లు
సెయింట్ ఆన్స్ హైస్కూలు, సికిందరాబాదు

**సెయింట్ ఆన్స్ హైస్కూలు** సికిందరాబాదులోని రోమన్ క్యాథలిక్‌చే నడుపబడుతున్న ఒక ప్రైవేట్ బాలికల ఉన్నత పాఠశాల. ఈ పురాతన పాఠశాల 1871, ఏప్రిల్ 1న ప్రారంభించబడింది. ఈ విద్యాసంస్థ ఇండియన్ స్కూల్ సర్టిఫికెట్ ఎక్జామినేషన్ కౌన్సిల్ (CISCE)కు అనుబంధంగా ఉంది. ఇది బాలికల పాఠశాల అయినా చాలా  సంవత్సరాలు 8 సంవత్సరాలలోపు బాలురను కూడా చేర్చుకునే వారు. 1966 తరువాత ఈ పద్దతికి స్వస్తి చెప్పి పూర్తిగా బాలికలకు మాత్రమే విద్య చెబుతున్నారు. 

## పూర్వ విద్యార్థినులు
* డయానా  హేడెన్ - నటి, మోడల్
* ఆనంద శంకర్ జయంత్ - కూచిపూడి, భరతనాట్య కళాకారిణి.
* సుస్మితా సేన్, నటి, మోడల్
* శాంతా సిన్హా- సామాజిక సేవికురాలు,  రామన్ మెగస్సే అవార్డు గ్రహీత.
* తానియా సోని - 2003లో *మిసెస్ ఇండియా* టైటిల్‌ను గెలుచుకున్న సుందరీమణి.
* వాసుకి సుంకవల్లి - న్యాయవాది, మోడల్
* టబు - సినిమా నటి 

## మూలాలు

## బయటి లింకులు
* 

వర్గం:విద్యా సంస్థలు
వర్గం:ప్రైవేట్ విద్యాసంస్థలు
వర్గం:హైదరాబాదు విద్యాసంస్థలు
వర్గం:తెలంగాణ విద్యాసంస్థలు
వర్గం:తెలంగాణలోని మహిళావిద్యాలయాలు
వర్గం:1871 స్థాపితాలు
కాన్‌స్టాంటిన్ ద గ్రేట్

**కాన్‌స్టాంటిన్ ద గ్రేట్** (సా.శ. 272 ఫిబ్రవరి 27 నుంచి 337 మే 337) సా.శ. 306 నుంచి 337 వరకూ పరిపాలించిన రోమన్ చక్రవర్తి. ఇతన్ని మొదటి కాన్‌స్టాంటిన్ అని కూడా పిలుస్తారు. డాసియా మెడిటెరానియాలోని నైసస్‌లో (నేటి సెర్బియాలోని, నీష్ నగరం) జన్మించాడు. కాన్‌స్టాంటిన్ తండ్రి ఫ్లావియస్ కాన్‌స్టాంటియస్ ఇలిరియన్ ప్రాంతానికి చెందిన సైన్యాధికారిగా జీవితం ప్రారంభించి రోమన్ సామ్రాజ్యపు టెట్రార్కీ విధానంలో నలుగురు చక్రవర్తుల్లో ఒకడయ్యాడు. అతని తల్లి హెలెనా గ్రీకు జాతీయురాలు, సామాన్య కుటుంబంలో జన్మించింది. డియోక్లెటైన్, గాలెరియస్ చక్రవర్తులు ఇద్దరి నాయకత్వంలోనూ కాన్‌స్టాంటైన్ సేనా నాయకునిగా విశిష్టమైన సేవలందించాడు. ఇందులో భాగంగా తూర్పు ప్రావిన్సుల్లో బార్బేరియన్లు, పర్షియన్లపై పోరాడాడు. సా.శ. 305లో అతని తండ్రి అధీనంలో బ్రిటన్‌లో పోరాడడానికి వెనక్కి పిలిచేదాకా తూర్పు ప్రావిన్సుల్లో సేనా నాయకునిగా పనిచేశాడు. 306లో ఇతని తండ్రి మరణించాకా ఎబోరాకం (ఈనాడు ఇంగ్లాండ్‌లోని యార్క్ నగరం) సైన్యం కాన్‌స్టాంటిన్‌ను చక్రవర్తిగా ప్రకటించింది. ఇతర చక్రవర్తులైన మాక్సెంటియస్, లిసినియస్‌లపై అంతర్యుద్ధాల్లో పోరాడి 324 నాటికల్లా రోమన్ సామ్రాజ్యపు ఏకైక పరిపాలకుడిగా నిలిచాడు.

కాన్‌స్టాన్‌టిన్ చక్రవర్తిగా సామ్రాజ్యాన్ని బలోపేతం చేయడానికి పరిపాలన, ఆర్థిక, సామాజిక, సైనిక రంగాల్లో సంస్కరణలను అమలు చేశాడు. పౌర, సైనిక అధికారులను వేరుచేస్తూ ప్రభుత్వ యంత్రాంగాన్ని పునర్నిర్మించాడు. ద్రవ్యోల్బణాన్ని ఎదుర్కోవటానికి అతను కొత్త బంగారు నాణెం అయిన సాలిడస్‌ను ప్రవేశపెట్టాడు. ఇది బైజాంటైన్, యూరోపియన్ కరెన్సీలకు వెయ్యి సంవత్సరాలకు పైగా ప్రామాణికంగా నిలిచింది. కామిటాటెన్స్‌లు అన్న పేరుతో సంచార యూనిట్లు, లిమిటానై అన్న పేరుతో కోటలో నిలిచివుండే స్థిరమైన యూనిట్ల కింద సైన్యాన్ని పునర్వ్యవస్థీకరించాడు. తద్వారా అంతర్గత ప్రమాదాలను, బార్బేరియన్ల దండయాత్రలను కూడా ఎదుర్కోగలిగేలా ఈ యూనిట్లు ఉపయోపడ్డాయి. రోమన్ సరిహద్దుల్లోని ఫ్రాంకులు, అలమాన్ని, గోథ్‌లు, సర్మాటియాన్లు వంటి జాతులపై విజయవంతంగా దండయాత్రలు చేశాడు. అతను ఆక్రమించిన భూభాగాల్లో రోమన్ సామ్రాజ్యం మూడవ శతాబ్దపు సంక్షోభం ఎదుర్కొంటుండగా తన పూర్వ చక్రవర్తులు వదిలిపెట్టిన ప్రాంతాలు కూడా ఉన్నాయి.

## గమనికలు


వర్గం:రోమన్ చక్రవర్తులు
వర్గం:రోమన్
డయానా హేడెన్

**డయానా హేడెన్** (జ. 1 మే 1973) ఒక భారతీయ నటి, మోడల్. మిస్ వరల్డ్ 1997 విజేత. ఈమె భారతదేశం నుండి మిస్ వరల్డ్‌గా ఎన్నికైన మూడవ మహిళ. అంతే కాక ఈమె అందాలపోటీలలో 1997లో మూడు ఉపవిభాగాలలో టైటిల్స్ సాధించింది. ఈ ఘనత సాధించిన మిస్ వరల్డ్ ఈమె ఒకతే.  

## ఆరంభ జీవితం
డయానా ఒక ఆంగ్లో ఇండియన్ క్రైస్తవ కుటుంబంలో హైదరాబాదులో జన్మించింది. ఈమె సెయింట్ ఆన్స్ హైస్కూలు, సికిందరాబాదులో చదువుకుంది.

ఈమె మోడలింగ్‌ను వృత్తిగా స్వీకరించడానికి ముందు ఎన్‌కోర్ అనే కంపెనీ ఈవెంట్ మేనేజర్‌గా, బి.ఎం.జి.క్రెసెండో అనే సంస్థలో పౌరసంబంధాల అధికారిగా పనిచేసింది.

## అందాల పోటీలు
ఈమె తన 23వ యేట మిత్రుల ప్రోద్బలంతో "ఫెమినా మిస్ ఇండియా" పోటీలలో పాల్గొనింది. ఈమె ఫెమినా మిస్ ఇండియా 1997 పోటీలలో షార్ట్‌లిస్ట్ చేయబడి రెండవ స్థానాన్ని దక్కించుకుంది. "మిస్ ఇండియా వరల్డ్" టైటిల్‌ను గెలుచుకుంది. సేచెల్లిస్‌లో జరిగిన 47వ ప్రపంచ సుందరి పోటీలలో ఈమె భారతదేశం తరఫున పాల్గొనింది. ఆ పోటీలలో 86మంది అందగత్తెలతో పోటీపడి "మిస్ వరల్డ్ 1997"గా కిరీటాన్ని పొందింది. ఈమె ఈ పోటీలలో "మిస్ వరల్డ్ - ఆసియా & ఓషియానా", "మిస్ ఫోటోజెనిక్", "స్పెక్టాక్యులర్ స్విమ్‌వేర్" అనే మూడు ఉపవిభాగాలలో టైటిల్స్‌ను సంపాదించుకుంది. ఈ విధంగా మిస్ వరల్డ్ పోటీలలో "మిస్ వరల్డ్" టైటిల్‌తో పాటు మూడు సబ్‌టైటిళ్లను పొందిన ఏకైక వ్యక్తిగా ఈమె నిలిచింది. **రీటాఫారియా**(1966), ఐశ్వర్య రాయ్(1884) ల తర్వాత "ప్రపంచ సుందరి"గా ఎన్నికైన మూడవ భారతీయ మహిళ డయానా హేడెన్.  

ప్రపంచ సుందరి విజయం తర్వాత ఈమె లోరియల్, కోల్గేట్, ఛోపార్డ్ వంటి సంస్థలతో మోడల్‌గా ఒప్పందం కుదుర్చుకుంది. ఈమె ఛైల్డ్ రైట్స్ అండ్ యూ (క్రై), గ్రీన్‌పీస్, పెటా, స్పాస్టిక్స్ సొసైటీ వంటి అనేక స్వచ్ఛంద సంస్థలతో కలిసి పనిచేసింది. ఈమె కాన్సర్, ఎయిడ్స్ వంటి వ్యాధులపై అవగాహన పెంచడానికి తన వంతు కృషిచేసింది.

## వృత్తి
ప్రపంచ సుందరి విజయం తర్వాత ఈమె లండన్ వెళ్ళి "రాయల్ అకాడమీ ఆఫ్ డ్రమెటిక్ ఆర్ట్" సంస్థలో యాక్టింగ్ కోర్సులో చేరింది.ఇంకా డ్రామా స్టూడియో లండన్‌లో కూడా చదివింది. ఇక్కడ షేక్‌స్పియర్ నాటకాలపై దృష్టి పెట్టింది. స్టూడియో తరఫున ఉత్తమ నటిగా నామినేట్ చేయబడింది. 2001లో దక్షిణ ఆఫ్రికాలో షేక్‌స్పియర్ నాటకం ఒథెల్లో ఆధారంగా నిర్మించబడిన సినిమాలో తొలిసారి నటించింది. 

2008లో ఈమె బిగ్‌బాస్ (హిందీ సీజన్ 2)టెలివిజన్ సీరీస్‌లో  వైల్డ్ కార్డ్ ఎంట్రీ ద్వారా ప్రవేశించి 13వ వారం వరకూ కొనసాగింది.

ఈమె వ్యక్తిత్వ వికాసం, ఆత్మవిశ్వాసం అంశాలుగా *ఎ బ్యూటిఫుల్ ట్రూత్* అనే పుస్తకాన్ని రచించింది.2012,ఆగష్టు 6న విడుదలైన ఈ పుస్తకం వ్రాయడానికి ఈమెకు రెండు సంవత్సరాలు పట్టింది.

## వ్యక్తిగత జీవితం
ఈమె లాస్ వెగాస్‌కు చెందిన కొలిన్ డిక్ అనే వ్యక్తిని వివాహం చేసుకుంది. అతడు ముంబైలో ఒక అంతర్జాతీయ ఎన్.జి.వోలో పనిచేశాడు. ఒక ఇంటర్వ్యూలో తన అపార్ట్‌మెంటులో అద్దెకు దిగిన సందర్భంలో తొలిసారి డిక్‌ను కలుసుకున్నట్లు తెలియజేసింది. వీరి వివాహం 2013 సెప్టెంబర్ 13న బంధుమిత్రుల సమక్షంలో లాస్ వెగాస్‌లో ఒక కంట్రీ క్లబ్‌లో జరిగింది.

ఈమె 2016లో ఒక కుమార్తెను, 2018లో ఒక కుమార్తెను, ఒక కుమారుడు (కవలపిల్లలు)ను ప్రసవించింది.

## ఫిల్మోగ్రఫీ
### సినిమాలు

### టెలివిజన్

## మూలాలు

## బయటి లింకులు
* 

వర్గం:ఫెమినా భారత సుందరి విజేతలు
వర్గం:ఆంగ్లో ఇండియన్ వ్యక్తులు
వర్గం:భారతీయ క్రైస్తవులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:ప్రపంచ సుందరి విజేతలు
వర్గం:హిందీ సినిమా నటీమణులు
హైదరాబాద్ వరదలు (2020)

బంగాళఖాతంలో అల్ప పీడనం ప్రభావంతో తెలంగాణ రాష్ట్రంలో భారీ వర్షాలు పడటం వల్ల హైదరాబాద్ లోని అనేక ప్రాంతాల్లో వరదలు ముంచెత్తాయి.

## సహాయక చర్యలు

భారీ వర్షాలు  హైదరాబాద్‌ సహా తెలంగాణ రాష్ట్రమంతటా వరదలు వచ్చాయి.రాష్ట్ర ప్రభుత్వం అభ్యర్థన మేరకు సైన్యం బండ్లగూడ ప్రాంతంలో అక్టోబర్ 14న సహాయక చర్యలు ప్రారంభించింది. ప్రజలను సురక్షిత ప్రాంతాలకు తరలిస్తున్నారు. నిరాశ్రయులైన వారికి ఆహారం, వైద్య సేవలు అందిస్తున్నారు.
## ప్రభావం
భారీ వర్షాల నేపథ్యంలో నగరంలో పలు చోట్ల గోడలు కూలాయి.రోడ్లు, కాలనీలు వరద నీటితో జలమయమయ్యాయి. ద్విచక్ర వాహనాలు,కార్లు వరదల్లో కొట్టుకుపోయాయి.రోడ్లపై పెద్దగా నీరు లేని చోట కూడా సెల్లార్లు మునిగిపోయాయి. దీంతో అక్కడ పార్కింగ్ లో ఉన్న వాహనాలన్నీ దెబ్బతిన్నాయి.

## ఆర్థిక సహాయం
తెలంగాణ ప్రభుత్వం వరదలకు నష్టపోయిన ప్రజలకు ఆర్థిక సాయం ప్రకటించింది. వర్షాలు, వరదనీటి గురైన కుటుంబాలకు ఇంటికి రూ.10వేలు,వరదల వల్ల ఇల్లు పూర్తిగా కూలిపోయిన వారికి లక్ష రూపాయలు, పాక్షికంగా దెబ్బతిన్న ఇండ్లకు రూ.50వేలు చొప్పున ఆర్థికసాయం ప్రకటించింది.పేదలకు సాయం అందించేందుకు పురపాలక శాఖకు రూ.550 కోట్లు తక్షణమే విడుదల చేస్తామని స్పష్టం చేశారు.
## విరాళాలు
*తమిళనాడు ముఖ్యమంత్రి సీఎం పళనిస్వామి రూ.10 కోట్లు విరాళం ప్రకటించారు.

*ఢిల్లీ ముఖ్యమంత్రి కేజ్రీవాల్ రూ.15 కోట్ల  సాయాన్ని ప్రకటించారు.
*పశ్చిమబెంగాల్‌ ముఖ్యమంత్రి  2 కోట్ల రూపాయలు విరాళం ప్రకటించారు.

*జిహెచ్ఎంసి పరిధిలోని ఎమ్మెల్యేలు, ఎమ్మెల్సీలు, ఎంపీలు రెండు నెలల వేతనాన్ని ముఖ్యమంత్రి సహాయనిధికి విరాళాలు ప్రకటించారు.

## సినీ ప్రముఖుల విరాళాలు
*నందమూరి బాలకృష్ణ రూ. కోటి 50 లక్షలను విరాళంగా ప్రకటించారు.

*ప్రభాస్‌ కోటీ 50 లక్షలు, చిరంజీవి, మహేష్ బాబు, పవన్‌ కల్యాన్‌  తలా కోటి రూపాయలు, అక్కినేని నాగార్జున, జూనియర్ ఎన్‌టీఆర్‌ చెరో 50 లక్షలు, రామ్‌ 25 లక్షలు, విజయ్‌ దేవరకొండ 10 లక్షల రూపాయలు విరాళం ప్రకటించారు.

## మూలాలు


వర్గం:వరదలు
విశాఖ మ్యూజియం

**విశాఖ మ్యూజియం** (విశాఖ ప్రదర్శనశాల, విశాఖపట్నం నగరపాలక సంస్థ చిత్ర వస్తు ప్రదర్శనశాల) భారతదేశం, ఆంధ్రప్రదేశ్ రాష్ట్రం, విశాఖపట్నం నగరంలో ఉన్న ఒక చిత్ర వస్తు ప్రదర్శనశాల, ఇందులో ఉత్తరాంధ్ర ప్రాంతంలోని చారిత్రక సంపద కళాఖండాలు ఉన్నాయి.  భారత ప్రభుత్వ యాజమాన్యానికి చెందిన దీనిని 1991 అక్టోబరు 8 న అప్పటి ఆంధ్రప్రదేశ్ ముఖ్యమంత్రి ఎన్. జనార్థన రెడ్డి ప్రారంభించాడు.

పురాతన ఆయుధాలయం, టపాకాయలు, నాణేలు, పట్టు వస్త్రాలు, నగలు, సగ్గుబియ్యం, జంతువులు, రూపచిత్రాలు, చేతితో రాసిన అక్షరాలు, దినచర్యలు, పత్రికలు, పటాలు,ప్రదర్శనశాలలో చూడటానికి అందుబాటులోఉన్నాయి. ఇవన్నీ ఈ ప్రాంతంలోని ప్రారంభంలోని స్థిరనివాసులు ఉపయోగించారు.యుద్ధనౌకలు, విమానాలు జలాంతర్గాముల అనేక నమూనాలను ఇక్కడ చూడవచ్చు. వివిధ దేశాలు సమర్పించిన అనేక చారిత్రక అంశాలు కూడా ఉన్నాయి. ప్రదర్శనశాల సెర్చ్ లైట్ రిఫ్లెక్టర్ 30 "ను ప్రదర్శిస్తుంది, వాస్కోడిగామా భారతదేశానికి ప్రయాణించిన మార్గం, నెహ్రూ ఉటంకించిన మాటలు," భూమిపై భద్రంగా ఉండటానికి, మేము సముద్రంలో అత్యున్నతంగా ఉండాలి. " అని చెప్పిన వాఖ్యాలు ఇక్కడ చూడవచ్చు. 

## ఇది కూడ చూడు

* తీర ఆంధ్ర
* విశాఖపట్నం

## మూలాలు


## వెలుపలి లంకెలు

వర్గం:సంగ్రహాలయాలు
వర్గం:1991 స్థాపితాలు
వర్గం:విశాఖపట్నం లోని ప్రభుత్వ సంస్థలు
వర్గం:విశాఖపట్నం లోని పర్యాటక ప్రదేశాలు
ఈ-గ్రామ స్వరాజ్ పోర్టల్

గ్రామీణ భారతదేశానికి సాధికారత కల్పించే ఉద్దేశంతో. పంచాయతీలను డిజిటలైజేషన్ చేసి బలోపేతం చేసేందుకు మంత్రిత్వ శాఖ ఏకీకృత సాధనంగా 'ఈ-గ్రామ్ స్వరాజ్' అనే పోర్టల్‌ను () అభివృద్ధి చేసింది. గ్రామ పంచాయతీలలో చేప‌ట్టిన పనుల సమర్థవంతమైన పర్యవేక్షణ ఇంకా మూల్యాంకనకు ఈ పోర్ట‌ల్ దోహ‌దం చేయ‌నుంది. ఇది వికేంద్రీకృత ప్రణాళిక, పురోగతి రిపోర్టింగ్, పని ఆధారిత అకౌంటింగ్‌లో మెరుగైన పారదర్శకతను తీసుకురావడమే ఇగ్రామ్‌స్వరాజ్ లక్ష్యం. ఇది ఏరియా ప్రొఫైలర్ అప్లికేషన్, లోకల్ గవర్నమెంట్ డైరెక్టరీ (ఎల్‌జీడీ), పబ్లిక్ ఫైనాన్షియల్ మేనేజ్‌మెంట్ సిస్టమ్‌తో (పీఎఫ్‌ఎంఎస్) కలిపి గ్రామ పంచాయతీ కార్యకలాపాలను సులభంగా నివేదించడానికి, ట్రాక్ చేయడానికి వీలు క‌ల్పిస్తుంది. పంచాయతీ యొక్క పూర్తి ప్రొఫైల్, పంచాయతీ ఆర్థిక వివరాలు, ఆస్తుల‌ వివరాలు, గ్రామ పంచాయతీ అభివృద్ధి ప్రణాళిక (జీపీడీపీ) ద్వారా చేప‌ట్టిన‌ కార్యకలాపాలు, ఇతర మంత్రిత్వ శాఖలు / శాఖల నుండి తీసుకున్న పంచాయతీ సమాచారం, జ‌నాభా లెక్క‌లు-2011, ఎస్ఈసీసీ డేటా, మిషన్ అంత్యోదయ సర్వే నివేదికల‌ను గురించి తెలుసుకొనేందుకు ఇది ఒక ఏకగ‌వాక్షంగా కూడా పనిచేస్తుంది. 2020-21 సంవత్సరానికి సుమారు 2.43 లక్షల గ్రామ పంచాయతీలు ఈ-గ్రామ్ స్వరాజ్ పై తమ జీపీడీపీని ఖరారు చేశాయి. ఇంకా, సుమారు 1.24 లక్షల గ్రామ పంచాయతీలు ఈ-గ్రామ్ స్వరాజ్ ఆన్‌లైన్ చెల్లింపు మాడ్యూల్ ఉపయోగించి ఆన్‌లైన్‌లో లావాదేవీలు జరిపాయి.

## నేపథ్యం
పంచాయతీ రాజ్ మంత్రిత్వ శాఖ, రాష్ట్రాల భాగస్వామ్యంతో ఉంది గ్రామీణ భారతదేశంలో పాలనలో ఇ-పంచాయతీ మిషన్ మోడ్ ప్రాజెక్ట్ (ఎంఎంపి) లో ఒకటి, భారత ప్రభుత్వం యొక్క డిజిటల్ ఇండియా కార్యక్రమంలో ఇదీ ఒక భాగము.ప్రధానమంత్రి నరేంద్ర మోడీ 2020 ఏప్రిల్ 24 న రెండు మొబైల్ పోర్టల్స్ ఇ-గ్రామ్ స్వరాజ్ పోర్టల్ & స్వామిత్వా పథకాన్ని ప్రారంభించారు. పోర్టల్స్ ను egramswaraj.gov.in లో యాక్సెస్ చేయవచ్చు, మొబైల్ లో డౌన్‌లోడ్ చేసుకోవచ్చు. ఈ ప్రాజెక్టు లక్ష్యం 2.5 లక్షల అంతర్గత పనుల ప్రక్రియలను ఆటోమేటింగ్ చేయడం, దీనివలన దేశవ్యాప్తంగా 30 లక్షల మందికి పైగా లబ్ధిపొందిన పంచాయతీలు, సుమారు 10 లక్షల మంది పి.ఐ.ఆర్.ఐలు ఇందులో భాగము. ఇది కింది స్థాయిలో ప్రజాస్వామ్యం సమర్థవంతంగా పనిచేసేలా చేస్తుంది.

## ప్రయోజనం
గ్రామ స్వరాజ్ పోర్టల్ / యాప్ ద్వారా అన్ని పనులను పర్యవేక్షించడం, రికార్డ్ చేయడం గ్రామ ప్రాంతాల్లో ప్రాజెక్టుల అమలును వేగవంతం చేస్తుంది.

ఇది కొనసాగుతున్న అభివృద్ధి పనుల వివరాలు, ప్రాజెక్టుల కోసం కేటాయించిన నిధిని కలిగి ఉంటుంది కాబట్టి, ఒకరు ప్రాతిపదికను తెలుసుకోవచ్చు.

పంచాయతీ సచివ్, పంచాలకు సంబంధించిన అన్ని వివరాలను గ్రామ స్వరాజ్ పోర్టల్‌లో చూడవచ్చు.

పంచాయతీ రాజ్ మంత్రిత్వ శాఖ యొక్క పనులను గ్రామ స్వరాజ్ పోర్టల్ ద్వారా పొందవచ్చు.

గ్రామ్ స్వరాజ్ పోర్టల్, అప్లికేషన్ అభివృద్ధి ప్రాజెక్టుల వికేంద్రీకృత ప్రణాళిక ద్వారా పారదర్శకతకు ప్రోత్సాహాన్ని ఇస్తుంది, పురోగతి నివేదికల నవీకరణలు, జవాబుదారీతనం పెంచుతుంది.

## ఇ-గ్రామ్ స్వరాజ్ యాప్
ఇ-గ్రామ్ స్వరాజ్ అనువర్తనం పంచాయతీల ఖాతాను ఉంచే ఒకే డిజిటల్ ప్లాట్‌ఫాం. ఇందులో ప్రతి వ్యక్తికి పంచాయతీ అభివృద్ధి పనులు, నిధులు, పనితీరు గురించి సమాచారం లభిస్తుంది.ఇది ఈ-గ్రామ స్వరాజ్ పోర్టల్ వెబ్ పోర్టల్‌కు పొడిగింపుగా పనిచేస్తుంది

## మూలాలు

గ్రామ్ స్వరాజ్ పోర్టల్  అనువర్తనం

వర్గం:భారతదేశ ఆర్థిక వ్యవస్థ
అరిగె రామస్వామి

**అరిగె రామస్వామి** 1875లో తెలంగాణ రాష్ట్రములోని రంగారెడ్డి జిల్లా రామన్ కోలా గ్రామంలోని హరిజన కుటుంబములో జన్మించారు. చిన్న చదువుతోనే రైల్వే ఆడిట్ ఆఫీసులో నాలుగవ శ్రేణి ఉద్యోగం (ఆఫీస్ బాయ్) గా ప్రారంభించి తరువాత పలురకాల ఉద్యోగములు చేసారు. ఇతను బ్రిటిష్ వలస వాద పూర్వరంగాల్లో ప్రాచుర్యం పొందిన వైష్ణవ మతం, అచల సిద్దాంతాన్ని బ్రహ్మసమాజం గూర్చి ప్రచారం చేశారు. ఇతను సునీతబాల సమాజాన్ని 1912 లో స్థాపించి,దళితుల విద్యకొరకు కృషిచేశాడు. ఈ సంస్థ సామాజిక ఉత్సవాల్లో మధ్యపాన నిషేధం, దేవదాసి వ్యవస్థ నిర్మూలనకు కృషి చేసింది. 1931 లో అరుంద తీయ మహాసభను స్థాపించాడు. 1931 లో అరుందతీయ సమావేశం రెడ్డి హాస్టల్ లో జరిగింది. 1935 లో హిందూ సోషల్ సర్వీస్ లీగ్ తరుపున పోటీచేసి హైదరాబాద్ మున్సిపల్ కార్పొరేషన్ కు కౌన్సిలర్ గా ఎన్నికైన తొలి దళిత వ్యక్తిగా నిలిచారు.
నోట్: సురవరం ప్రతాపరెడ్డి ప్రచురించిన గోల్కొండ కవుల సంచికలో చోటు సంపాదించుకున్న ఏకైక దళిత కవి అరిగే రామస్వామి.

## చరిత్ర
సమాజములో ఉన్న అసమానత, పీడిత, నిమ్న జాతుల ఉద్ధరణకై, వారిలో చైత్యన్యం రావడానికి కృషి చేసిన సంఘ సంస్కర్త, దేశభక్తుడు. అప్పటి నిజాం ప్రభుత్వములో ప్రజలకు ఎటువంటి విషయములలోను స్వేచ్ఛ అనేది ఉండేది కాదు. హిందూ సమాజములో అంటరానివారిగా చూడటం, నిమ్నకులాలతో వెట్టిచాకిరి చేయించడం, ప్రభుత్వ ఉద్యోగుల నిరంకుశ ధోరణి, మూఢాచారాలతో ఉన్న ప్రజలను మేలుకొలిపిన నాయకులలో ఒకరు అరిగె రామస్వామి, రెండో వ్యక్తి భాగ్యరెడ్డి వర్మ, మూడవ వారు బి.ఎస్.వెంకట్రావు. రామస్వామి కి చిన్ననాటి నుంచి ఆధ్యాత్మిక భావాలు ఎక్కువ. 1912 భూమానంద మందపల్లి హనుమంత రాజా అనే యోగి ప్రభావంతో, సంపూర్ణ శాకాహారిగా మారిపోయినాడు. గురువు ఆశీర్వాదములతో "సునీత బాల సమాజం" పేరుపై ఒక సంస్థను ఏర్పాటు చేసి, సికింద్రాబాద్, కుమ్మరి గూడా బస్తీలలో సంఘ సంస్కరణకు పూనుకొన్నాడు. హరిజన వర్గాల్లో వున్నా మాల, మాదిగ, మాల దాసరి వంటి ఉపతెగలు తొలగించి వారిలో సమైక్య భావాన్ని పెంపొందించారు. తెలంగాణ లో గ్రంథాలయ ఉద్యమమునకు పాల్గొని, గ్రంథాలయములు నెలకొల్పటం, వాటితో నిరక్షరాస్యతా నిర్మూలనకు కృషి చేశారు.

### రాజకీయ జీవితం - సంస్కరణలు
రామస్వామి, నిజాం రాష్ట్ర ఆంధ్ర మహాసభలో కార్యవర్గ సభ్యుడిగా , అల్ ఇండియా కాంగ్రెస్ కమిటీ సభ్యుడిగా , 1950-1952 లో ఆంధ్ర రాష్ట్ర కాంగ్రెస్ కమిటీ సంయుక్త కార్యదర్శిగా ఉన్నారు. నిజాం ( రజాకార్ల ఉద్యమంతర్వాత ) , కేంద్ర ప్రభుత్వం హైదరాబాద్ సంస్థానము నుంచి నామినేట్  చేసిన  సభ్యులలో ఒకరు రామస్వామి . డాక్టర్ బూర్గుల రామకృష్ణా రావు మంత్రివర్గంలో ఉపమంత్రి గా (1954 నుంచి 1956) వరకు, ఆంధ్ర ప్రదేశ్ అవతరణ తర్వాత శాసనసభకు ఎన్నికై, కాసు బ్రహ్మానంద రెడ్డి మంత్రివర్గంలో ఉపమంత్రిగా పనిచేసారు. తిరుమల తిరుపతి దేవస్థానం ధర్మమండలిలో నియమించి బడ్డారు. 

అరిగె రామస్వామి, 1973 జనవరి 26 వ రోజు మరణించారు. ఒక గాంధేయవాదిగా, తాను నమ్మిన సిద్ధాంతములను, విశ్వాసములను, ఆదర్శములను, తెలంగాణ ప్రాంతములో హరిజన ఉద్యమంలోను, గ్రంథాలయాల స్థాపనలోను రామస్వామి కృషి మరవలేనిది.

## మూలాలు

వర్గం:1875 జననాలు
వర్గం:1973 మరణాలు
వర్గం:దళిత నాయకులు
ఎన్‌జె9842

**NJ9842** (పూర్తిగా: NJ 38 98000, 13 42000 యార్డ్ ఆధారిత భారత గ్రిడ్ అక్షాంశరేఖాంశాలు) అనేది, భారత పాకిస్తాన్ లు అంగీకరించిన యుద్దవిరమణ రేఖకు ఉత్తర కొసన ఉన్న బిందువు. ఈ రేఖనే నియంత్రణ రేఖ అని కూడా పిలుస్తారు. 

## వర్ణన
1972 జూలై 2 న సంతకం చేసిన సిమ్లా ఒప్పందంలో భాగంగా, "1971 డిసెంబరు 17 నాటి కాల్పుల విరమణ ఫలితంగా ఏర్పడిన నియంత్రణ రేఖను ఇరుపక్షాలూ ఏ భేషజమూ లేకుండా గౌరవించాల"ని ప్రధాన మంత్రులు ఇందిరా గాంధీ, జుల్ఫికర్ అలీ భుట్టో అంగీకరించారు.  

1972 నవంబరు - డిసెంబరులో, నియంత్రణ రేఖను వివరించడానికి ఇరువర్గాల సైనిక ప్రతినిధులు సుచేత్‌గఢ్‌లో సమావేశమయ్యారు. వివరించిన తరువాత, సంతకం చేసిన పటాలను ఇరుపక్షాలు మార్పిడి చేసుకున్నాయి. వాటిని తమతమ ప్రభుత్వాలకు ధృవీకరణ కోసం సమర్పించాయి.  ఇది విశేషమైన ఖచ్చితత్వంతో ఉందని బ్రియాన్ క్లాఫ్లీ వ్యాఖ్యానించాడు. అయితే, ఈ రేఖ గ్రిడ్ రిఫరెన్స్ NJ9842 వద్ద ముగిసింది. ఇక్కడి నుండి చైనా సరిహద్దు అవరకూ ఉన్న సుమారు 100 మైళ్ళ దూరం అపరిష్కృతంగా ఉండిపోయింది. 

1972 నాటి వర్ణన 1949 కరాచీ ఒప్పందంలో ఉన్న పద్ధతినే అనుసరించింది. కరాచీ ఒప్పందం 1947-1948 నాటి భారత-పాకిస్తాన్ యుద్ధం తరువాత చేసుకున్న కాల్పుల విరమణ రేఖను వివరించింది. ఈ రేఖ కూడా ఖోర్ అనే స్థలం వద్ద ఆగిపోయింది. "ఇక్కడి నుండి రేఖ హిమానీనదాలకు వెళుతుంది" అని మాత్రమే ప్రకటించింది. 

## స్థానం
కుడి|thumb|1954 నాటి యుఎస్ ఆర్మీ వారి మ్యాపు; గ్రిడ్ 38 90000, 13 40000 దిగువ వరుసలో ఐదవ చదరం
NJ9842 బిందువు సాల్టోరో శ్రేణిపై, చాలుంకా లుంగ్‌పా లోయ పైన చాలుంకా గ్రామం పైకి వెళ్ళే చోట ఉంది. ఈ బిందువుకు పక్కనే దక్షిణాన కోరిసా హిమానీనదం ఉంది. ష్యోక్ నదిలోకి ప్రవహించే చాలుంకా లుంగ్‌పా వాగుకు ఈ హిమానీనదమే మూలస్థానం. NJ9842 కు ఆగ్నేయంలో వారిస్ హిమానీనదం ఉంది. వారిస్ లుంగ్పా వాగుకు ఇది మూలస్థానం.

NJ9842 కు ఉత్తరాన చులుంగ్ హిమానీ నదం ఉంది. దన్‌సాం నది ఇక్కడే పుట్టి సాల్టోరో నదిలో కలుస్తుంది. అదే దిశ లోనే గ్యోంగ్ హిమానీ నదం కూడా ఉంది. ఇక్కడ గ్యోంగ్ వాగు పుడుతుంది. ఇవన్నీ పాక్ ఆక్రమిత కాశ్మీరు లోనే ఉన్నాయి.

వాస్తవ క్షేత్ర స్థితి రేఖ అనేది ప్రస్తుతం ఇక్కడున్న నియంత్రణ రేఖ. ఇది NJ9842 నుండి తూర్పుగా రెండు సెట్ల హిమానీనదాలను వేరుచేసే నీటి ప్ర్వాహం వెంట నడుస్తుంది. ఆ తరువాత, ఇది సాల్టోరో శిఖరం యొక్క వాటర్‌షెడ్ రేఖ వెంట ఉత్తరం వైపుగా నడుస్తుంది. పాక్ ఆక్రమిత కాశ్మీర్‌లోకి ప్రవహించే ష్యోక్ నది యొక్క ఉపనదుల నీటినీ, కాశ్మీరు లోని నుబ్రా నదిలోకి ప్రవహించే వాటినీ వేరు చేస్తూ పోతుంది.

1949 కాల్పుల విరమణ రేఖలో చెప్పిన ఖోర్ పాయింటే NJ9842 అని చాలామంది రచయితలు చెబుతూంటారు.  కానీ, ఈ రెండు బిందువులూ చాలా భిన్నమైనవి.. ఖోర్ మరింత దక్షిణంగా, భారతీయ గ్రిడ్ కోఆర్డినేట్లకు చెందిన గ్రిడ్ 39 00000, 13 20000 లో, ష్యోక్ నదీ లోయకు దగ్గరగా ఉంటుంది. 1972 నాటి ఖోర్ బిందువు నుండి NJ9842 వరకు ముందుకు వెళ్ళడమనేది 1971 భారత-పాక్ యుద్ధంలో భారతదేశం సాధించిన భూభాగాన్ని సూచిస్తుంది. 

## గమనికలు

## మూలాలు

వర్గం:భారత పాకిస్తాన్ సంబంధాలు
నోటి పుండు

**నోటి పుండు** (**నోటి పూత**), అనేది నోటి శ్లేష్మ పొరపై ఏర్పడే పుండు. పెదవుల మీద లేదా మూతి చుట్టూ పగలటం ద్వారా ఇది వస్తుంది. నోటి పుండ్లు ఒక్కొక్కటిగా ఏర్పడవచ్చు, ఒకటికంటే ఎక్కువగా కూడా రావచ్చు. ఇవి చాలా అరుదుగా నోటి క్యాన్సర్‌కు సంకేతం కావచ్చు. రెండు సాధారణ నోటి పుండ్లలో నంజు కురుపులు, జలుబు పుండ్లు లేదా జ్వరం బొబ్బలు ఉన్నాయి. పెదిమ చుట్టూ జలుబు పుళ్ళు సామాన్య సలిపి వైరస్ ద్వారా వస్తాయి. ఇది అంత ప్రమాదకరమైనది కాదు.

నోటి పుండ్లు రావడమనేది తరచుగా నొప్పి, అసౌకర్యాన్ని కలిగిస్తుంది. వైద్యం చేసేటప్పుడు ఆమ్ల, చక్కెర, ఉప్పగా లేదా కారంగా ఉండే ఆహారం, పానీయాలను తీసుకోవద్దు. పదార్ధాలలో ఉన్న రసాయనాల వల్ల (రసాయనాల వాసన, రసాయనాల ఘాటు వల్ల) నోటి పుండ్లయ్యే అవకాశం ఎక్కువగా ఉంటుంది. ఈ పుండ్లు ఒక మిల్లీమీటర్ నుండి కొన్ని సెంటీమీటర్ల వరకు పెరుగుతాయి. నోటిలోపల చర్మంపై, గొంతులోపల, దవడల చర్మంపై ఇవి వస్తాయి.

## నోటి పుండు రకాలు
# బ్యాక్టీరియల్ జింజివోస్టోమాటైటిస్: నోటిలోపల, చిగుళ్లకు వచ్చేది. దీనివలన నోటిలోపల వాపు, పుండ్లు వస్తాయి.
# హెర్పిస్ సింప్లెక్స్ వైరల్ ఇన్‌ఫెక్షన్: ఇది వైరల్ ఇన్‌ఫెక్షన్. నోటిలోపల, పెదవుల దగ్గర నీటి పొక్కులు వస్తాయి.
# ఇల్ ఫిట్టింగ్ డెంచర్స్ ఆర్ షార్ప్ టీత్: దంతాలు వంకరగానూ, పదునుగానూ ఉండి అవి నోటి లోపల గుచ్చుకోవడం వల్ల చర్మకణాలకు గాట్లుపడి పుండ్లు వస్తాయి.

## నోటి పుండుకు కారణాలు
శరీరంలో వచ్చే మార్పులు ఈ పుండ్లు ఏర్పడడానికి కారణాలవుతాయి.

# నోటి లోపలి చర్మానికి దంతాలు గుచ్చుకోవడం, బ్రష్‌ చేసేటప్పుడు టూత్ బ్రష్ తగిలి గాయం కావడం, బాగా వేడి చేసినప్పుడు, నోటిని శుభ్రంగా ఉంచుకోకపోవడం, విటమిన్స్‌ లోపం, మానసిక ఒత్తిడి, నిద్ర సరిగా లేకపోవడం, డీహైడ్రేషన్‌
# టూత్ పేస్టు, మౌత్ వాష్‌లలో ఉండే రసాయనాలు
# కొవ్వు పదార్థం, ఇనుము, ఫోలిక్ ఆమ్లం లేదా విటమిన్ బి లోపం 
# వైరల్ ఇన్ఫెక్షన్ (జలుబు)
# జీర్ణశయాంతర ప్రేగులకు సంబంధించిన వ్యాధి
# నోటి శుభ్రతకు శ్రద్ధ చూపకపోవడం
# నోటి బాక్టీరియా అలెర్జీ
# మలబద్దకం
# ధూమపానం చేసేవారు ఒక్కసారిగా ధూమపానం మానేయడం
# పోషకాహారలోపం, రక్తహీనత కారణంగా

## చికిత్స
చాలా అల్సర్లు ఎటువంటి చికిత్స లేకుండా పూర్తిగా నయం అవుతాయి. మంచి నోటి పరిశుభ్రత, క్రిమినాశక మౌత్ వాష్ లేదా స్ప్రే (ఉదా. క్లోర్‌హెక్సిడైన్ ) వాడటం వల్ల దీనిని నివారించవచ్చు. అనాల్జేసిక్ (ఉదా. బెంజిడమైన్ మౌత్ వాష్) వాడకం నొప్పిని తగ్గిస్తుంది. మంటను తగ్గించడానికి క్రీములు, స్టెరాయిడ్ మందులను పుండు మీద రాయడం, పుక్కిలించడం చేయవచ్చు. నోటి పుండ్లు ఉన్నవారు వేడి, కారంగా ఉండే ఆహారాన్ని తినకూడదు. విటమిన్ బీ12 ఉన్న మాత్రలు వాడాలి.

విటమిన్ సి అధికంగా ఉండే నారింజ, జామ, స్ట్రాబెర్రీ, బొప్పాయి లాంటి పండ్లు తీసుకోవడం ద్వారా, విటమిన్‌ సి సప్లిమెంట్లను టాబ్లెట్స్‌ లేదా పిల్స్‌ రూపంలో తీసుకోవడం ద్వారా ప్రతిరోజూ పెరుగు తినడం లేదా రెండు మూడు గ్లాసుల మజ్జిగ తాగడం వల్ల చెడు బాక్టీరియా పోయి నోటి పుండు తగ్గుతుంది. దంతాలు గుచ్చుకోవడం ద్వారా వచ్చిన పుండుకు దంత వైద్యుడి చేత పంటిని సరి చేయించుకోవాలి.

యాంటీ హిస్టమైన్, అనీస్తటిక్, యాంటాసిడ్, కార్టికో స్టెరాయిడ్స్ వంటి పూత ఉంటుంది. కొన్నింటికి యాంటీబయాటిక్స్‌తోపాటు ఓరల్ స్టెరాయిడ్స్, మల్టీ విటమిన్ ట్యాబ్లెట్లు వాడితే ఉపశమనం ఉంటుంది.

## మహమ్మారి వ్యాధి
వైద్య లేదా దంత సలహా తీసుకోవటానికి నోటి పుండ్లు ఒక సూచనగా భావించవచ్చు. నోటి శ్లేష్మచర్మ నిర్లక్ష్యం చాలామంది జీవితాల్లో వివిధ సమయాల్లో ప్రభావితం చేస్తుంది. పుండుకు కారణమైన ఇన్‌ఫెక్షన్ నోరంతా వ్యాపించి కొన్ని సందర్భాల్లో గొంతు వరకు వ్యాపించే అవకాశం ఉంది.

## మూలాలు

వర్గం:వ్యాధులు
వర్గం:వైరల్ వ్యాధులు
ఏకనాధ్ ఖడ్సే

**ఏకనాధ్ ఖాడ్సే,** (జననం: 2 సెప్టెంబరు 1952) ఒక రాజకీయవేత్త , మహారాష్ట్రకు చెందిన  సీనియర్ నేత  2019 వరకు వరుసగా ఆరు సార్లు ముక్తాయ్ నగర్ నియోజకవర్గం నుంచి మహారాష్ట్ర శాసన సభ్యుడిగా ఉన్నారు. 1987 నుంచి 2020 అక్టోబరులో రాజీనామా చేసే వరకు భారతీయ జనతా పార్టీ సభ్యుడుగా ఉన్నారు.బిజెపి-శివసేన ప్రభుత్వ హయాంలో మంత్రిగా వ్యవహరించిన ఏక్‌నాథ్‌పై 2016లో అవినీతి ఆరోపణలు రావడంతో పదవికి రాజీనామా చేశారు. 2019 లో జరిగిన అసెంబ్లీ ఎన్నికల్లో పోటీ చేసేందుకు సిద్ధమైన ఏక్‌నాథ్‌కు  బిజెపి సీటు దక్కలేదు. అతనికి బదులుగా ఏక్‌నాథ్‌ కుమార్తె రోహిణీ ఖడ్సే పోటీకి దిగగా ఆవిడ ఓడిపోయారు. మహారాష్ట్ర మాజీ ముఖ్యమంత్రి దేవేంద్ర ఫడ్నవీస్, జామ్నర్ ఎమ్మెల్యే, మాజీ మంత్రి గిరీష్ మహాజన్  పై ఏక్నాథ్ ఖాడ్సే ఆరోపణలు చేశారు. గిరీష్ మహాజన్, దేవేంద్ర ఫడ్నవిస్ ఒక న్యూస్ ఛానెల్‌తో మాట్లాడుతున్నప్పుడు తన టికెట్ రద్దు చేయబడిందని అతను సంచలన ఆరోపణ చేశాడు.  తన రాజకీయ జీవితాన్ని అంతం చేయడానికి ఒక కుట్ర జరిగిందని అతను ఆరోపించారు. పెద్ద ఎత్తున మద్దతుతో నాయకులకు టికెట్లు నిరాకరించడం, ఇతర పార్టీలకు చెందిన వారికి టికెట్ల పంపిణీ కారణంగా 2019 బాజాపా  అసెంబ్లీ ఎన్నికలలో  విఫలమైందని అతను అన్నారు. కోర్ కమిటీ సమావేశంలో దేవేంద్ర ఫడ్నవీస్, గిరీష్ మహాజన్ తన పట్ల అసంతృప్తి వ్యక్తం చేశారని ఖాడ్సే ఆరోపించారు. అందువల్ల, అతనికి (ఖాడ్సే) టికెట్ ఇవ్వలేదు  .

మే 8, 2020 శాసనమండలి అభ్యర్థిత్వం కోసం ఏక్నాథ్ ఖాడ్సే ఆసక్తిగా ఉన్నారు. అందువల్ల, అతను వార్తాపత్రిక ఛానెళ్లలో తన అసంతృప్తిని వ్యక్తం చేశాడు  .

ఏక్నాథ్ ఖాడ్సే 2020 అక్టోబర్ 21 న బిజెపి నుంచి నిష్క్రమించారు. 

## వ్యక్తిగత జీవితం
ఎకనాధ్  ఖాడ్సే కొఠాలి గ్రామంలో గణపత్ ఖాడ్సే , జల్గావ్ జిల్లా ముక్తేనగర్ తహసీల్ లో గోదావరి బాయి ఖాడ్సే దంపతులకు జన్మించారు. అతని కుమారుడు నిఖిల్ ఖాడ్సే 1 మే 2013 న ఆత్మహత్య చేసుకున్నాడు. అతని కోడలు రక్షా ఖాడ్సే రావర్ నియోజకవర్గం నుండి 16 వ లోక్ సభ   , ఆమె రెండవసారి పనిచేస్తున్నారు.

## రాజకీయ జీవితంలో మైలురాళ్ళు

* 1988 - కొఠాలి గ్రామానికి చెందిన సర్పంచ్ అయ్యాడు.
* 1989 - ముక్తైనగర్ నియోజకవర్గం ఎమ్మెల్యే అయ్యాడు   .
* 1997 - భారతీయ జనతా పార్టీ - శివసేన ప్రభుత్వంలో నీటిపారుదల మంత్రిగా అయ్యాడు .
* 2009 - ప్రతిపక్ష నాయకుడిగా ఎన్నికయ్యాడు .
* 2014 -  మొదటి ఫడ్నవీస్ మంత్రివర్గంలో రెవెన్యూ మంత్రి, వ్యవసాయ మంత్రి, మైనారిటీల మంత్రి, ఎక్సైజ్ మంత్రి అయ్యాడు .
* 2016 - రెవెన్యూ మంత్రి పదవికి రాజీనామా చేశాడు . 
* 2020 - భారతీయ జనతా పార్టీ నుండి  వైదొలిగిగాడు 
*

## మూలాలు

వర్గం:మహారాష్ట్ర
వర్గం:జీవిస్తున్న ప్రజలు
వర్గం:1952 జననాలు
తిరుపతిలో హిందూ దేవాలయాల జాబితా

**[[తిరుపతి]]** భారతదేశం, ఆంధ్రప్రదేశ్ రాష్ట్రం తిరుపతి జిల్లాలో ఒక నగరం. ఇది తిరుపతి నగరపాలక సంస్థకు, తిరుపతి (పట్టణ) మండలానికి, తిరుపతి రెవెన్యూ విభాగానికి ప్రధాన కేంద్రం. వైష్ణవ పుణ్యక్షేత్రమైన వెంకటేశ్వర ఆలయానికి ఇంకా అనేక పురాతన దేవాలయాలకు తిరుపతి నగరం నిలయం.

## జాబితా

## ఇవి కూడా చూడు

* శ్రీకాళహస్తీశ్వర దేవస్థానం : కాళహస్తీశ్వర స్వామి దైవంగా 5 వ శతాబ్దంలో స్వర్ణముఖి నది ఒడ్డున నిర్మించిన శివుడి ఆలయం. ఇది తిరుపతికి 36 కి.మీ (22 మైళ్లు) దూరంలో ఉంది. తిరుపతి నుండి తరచూ బస్సుల ద్వారా అనుసంధానించబడి ఉంది.శివుని భక్తుడుగా చెప్పుకునే కన్నప్ప ఇక్కడ మోక్షం పొందాడు. ఇది గాలిని సూచించే పంచభూత స్థలాలలో ఒకటైన వాయు లింగానికి చెందింది. ఈ ఆలయం *రాహు,* *కేతులతో* సంబంధం కలిగి ఉంది (భారతీయ జ్యోతిషశాస్త్రంలోని తొమ్మిది గ్రహాలలో ఇవి రెండు).

* శ్రీ వరసిద్ధి వినాయకస్వామి దేవస్థానం (కాణిపాకం) :ఇది చిత్తూరు జిల్లాలోని కాణిపాకం వద్ద శ్రీ వరసిద్ధి వినాయక స్వామి ఆలయం అనే పేరుతో ఉన్న గణేశుడి దేవాలయం [1] ఈ ఆలయం చిత్తూరు నుండి 11 కి.మీ, తిరుపతి నుండి 68 కి.మీ.దూరంలో ఉంది

* ఆంధ్రప్రదేశ్ పుణ్యక్షేత్రాల జాబితా 

## మూలాలు

వర్గం:తిరుపతి జిల్లా పుణ్యక్షేత్రాలు
వర్గం:ఆంధ్రప్రదేశ్ పుణ్యక్షేత్రాలు
వర్గం:తిరుపతి నగరం


## వెలుపలి లంకెలు
వెన్నునొప్పి

**వెన్నునొప్పి,** అనేది వీపు వెనుకభాగంలో వచ్చే నొప్పి. ఇది సాధారణంగా కండరాల నుండికానీ, నరాల నుండికానీ, ఎముకల నుండికానీ, కీళ్ళ నుండికానీ, వెన్నుపాములోని ఇతర భాగాల నుండికానీ పుడుతుంది. ఈ నొప్పి మెడనొప్పి, వెన్ను పైభాగపు నొప్పి, వెన్ను దిగువభాగపు నొప్పి, హలాస్థి నొప్పిగా విభజించబడింది. ఈ నొప్పిలో కటి ప్రాంతం ఎక్కువగా ప్రభావితమవుతుంది. వెన్నునొప్పి స్వల్ఫకాలికంగా, దీర్ఘకాలికంగా.. ఒకే చోటకానీ, అనేక ప్రదేశాలకు విస్తరిస్తూ కానీ ఉండవచ్చు. చేతులు, కాళ్ళు,  అడుగులు తిమ్మిరి కలిగి ఉండవచ్చు, బలహీనంగా మారవచ్చు.

వెన్నునొప్పిలో ఎక్కువభాగం గుర్తించదగిన కారణాలు లేవు. అనేక రకాల వైద్య సమస్యలకు ఇది ఒక లక్షణంగా భావించాలి. కీళ్ళు బలహీనపడి, కండరాలు, నరాలలో నొప్పిని కలిగిస్తాయి. పిత్తాశయం, క్లోమం, బృహద్ధమని, మూత్రపిండాల వ్యాధి, వాపు కూడా వెనుకభాగంలోని నొప్పికి కారణం కావచ్చు. 

వెన్నునొప్పి మనుషులలో చాలా తరచుగా ఏర్పడే సమస్యలలో ఒకటి. పెద్దవాళ్ళలో ప్రతి పదిమందిలో తొమ్మిది మందికి జీవితంలో ఎప్పుడో ఒకసారి ఈ వెన్నునొప్పి వస్తుంది. ప్రతి పదిమంది శ్రామికులలో ఐదు మందికి, ప్రతి సంవత్సరమూ వెన్నునొప్పి కనపడుతుంటుంది. 95% మంది ప్రజలు తమ జీవితకాలంలో ఏదో ఒక సమయంలో వెన్నునొప్పిని అనుభవిస్తారని అంచనా వేయబడింది. ఇది దీర్ఘకాలిక నొప్పిగా, వైకల్యానికి ప్రధాన కారణంగా మారవచ్చు.  విశ్రాంతి తీసుకోవడం, ఇంజెక్షన్లు ఇవ్వడం లేదా శస్త్రచికిత్సలు చేయడం వంటివి ఈ వెన్నునొప్పికి పరిష్కార మార్గాలు.

## వర్గీకరణ
**నొప్పి భాగాన్ని బట్టి**
# వెన్ను నొప్పి (గర్భాశయ)
# మధ్య వెనుక నొప్పి (థొరాసిక్)
# దిగువ వెన్నునొప్పి (కటి)
# కోకిసిడెనియా (టెయిల్బోన్ లేదా త్రికోణ నొప్పి)

**లక్షణాలు, నొప్పికాలాన్ని బట్టి**
# తీవ్రమైన వెన్నునొప్పి: 6 వారాలు ఉంటుంది.
# సబాక్యుట్ వెన్నునొప్పి: 6 నుండి 12 వారాల మధ్య ఉంటుంది.
# దీర్ఘకాలిక వెన్నునొప్పి: 12 వారాల కన్నా ఎక్కువ ఉంటుంది.

## కారణాలు
వెన్నునొప్పికి అనేక కారణాలు ఉన్నాయి. వాటిల్లో రక్త నాళాలు, అంతర్గత అవయవాలు, అంటువ్యాధులు ప్రధాన కారణాలు. ఈ నొప్పి ఉన్నవారిలో సుమారు 90శాతం మందికి తీవ్రమైన వెన్నునొప్పి ఉన్నట్లు నిర్ధారణ అవుతుంది.

## నివారణ - చికిత్స
### నివారణ
# వ్యాయామం చేయడం
# బెడ్ రెస్ట్ ని తగ్గించుకోవడం
# ఫ్లెక్సిబిలిటీను పెంపొందించుకోవడం
# సరైన భంగిమలో నిద్రించడం
# స్మోకింగ్ కు దూరంగా ఉండడం
 
### శస్త్రచికిత్స
వెన్నునొప్పి తీవ్రమైనపుడు శస్త్రచికిత్స తప్పినిసరిగా చేయాల్సివస్తుంది. 

కొన్ని సమయాల్లో కింది లక్షణాలు కల రోగులకు శస్త్ర చికిత్స అవసరం కావచ్చు:
* కటి కశేరు చక్రిక పక్కకు తొలగడం లేదా వ్యాధి వలన కశేరు చక్రిక క్షీణించడం
* కటి కశేరు చక్రిక పక్కకు తొలగడం వలన కటి ప్రాంతపు కశేరు కుల్య కుంచించుకపోవడం, వ్యాధి వలన కశేరు చక్రిక క్షీణించడం లేదా స్పాండైలోలిస్థేసిస్
* పార్శ్వగూని
* వెన్నుపూస పగులు

## గర్భం
గర్భధారణ సమయంలో 50%మంది మహిళలు ఈ వెన్నునొప్పిని అనుభవిస్తారు. గర్భధారణకు ముందు వెన్నునొప్పిని అనుభవించిన మహిళలకు గర్భధారణ సమయంలో వెన్నునొప్పి వచ్చే ప్రమాదం ఉందని కొన్ని అధ్యయనాలలో తేలింది. గర్భిణీ స్త్రీలలో మూడవ వంతు స్త్రీలకు ఈ నొప్పి తీవ్రంగా ఉండవచ్చు. ఈ వెన్నునొప్పి 18 వారాల గర్భధారణ వద్ద ప్రారంభమై, 24 - 36 వారాల గర్భధారణలో ఈ నొప్పి పెరుగుతుంది. గర్భధారణ సమయంలో వెన్నునొప్పిని అనుభవించిన స్త్రీలలో సుమారు 16%మందికి గర్భధారణ తర్వాత కూడా వెన్నునొప్పి ఉంది. వెన్నునొప్పి ఉన్నవారు గర్భం తరువాత వెన్నునొప్పి ఎక్కువయ్యే ప్రమాదం ఉందని తేలింది.

## మందులు

* ఆర్ఫెనాడ్రిన్

## మూలాలు

వర్గం:నొప్పి
వర్గం:వ్యాధులు